ABŞ-da qanunvericilik təşəbbüsləri irəli sürən ermənilərin növbəti fiaskosu | 1news.az | Xəbərlər\n4 Avqust saat 09:58 ~ 4 dəqiqəlik oxu 2340\nKəşfiyyat orqanlarının işini qanunvericilik çərçivəsində tənzimləyən və Konqreslə əlaqələndirməni təmin edən sözügedən qanun cari ilin 31 iyul tarixində Nümayəndələr Palatasının Kəşfiyyat üzrə Daimi Xüsusi Komitəsi 2021-ci maliyyə ili üzrə Kəşfiyyat Səlahiyyət Qanunu (Intelligence Authorization Act) layihəsini qəbul etmiş və baxılmaq üçün Nümayəndələr Palatasına göndərmişdir.\nQeyd edək ki, yalnız 30 iyul tarixində təqdim olunmasına baxmayaraq, layihə (https://www.congress.gov/116/bills/hr7856/BILLS-116hr7856ih.pdf) Komitədə heç bir düzəliş və ya əlavə edilmədən qısa müddətdə 11-8 səs çoxluğu ilə qəbul olunmuşdur.\nLayihənin bir qismi məxfi xarakter daşıyır və ictimaiyyətə açıq deyil.\nSözügedən layihədə ölkəmiz üçün maraqlı cəhətlərdən biri odur ki, orada “Ermənistan və Azərbaycan arasında gərginliyin qiymətləndirilməsi” (Sec. 822. Assessment regarding tensions between Armenia and Azerbaijan) başlığı altında müddəa öz əksini tapmışdı.\nNəzərinizə çatdırmaq istərdik ki, layihə qəbul edilənə qədər erməni tərəfi və onların lobbi təşkilatları sözügedən müddəa barədə hər hansı bir təbliğat aparmamışlar və yalnız layihə qəbul ediləndən sonra Amerikanın Erməni Milli Komitəsi (ANCA) açıqlamasında sözügedən müddəanın Azərbaycana qarşı olduğunu iddia etmişdir. Görünür ki, erməni tərəfi sözügedən iddia ilə son bir ay ərzində ABŞ Konqresində uğursuzluqlarını ört-basdır etmək və təşkilata dəstək verən icma üzvlərini yanıltmaq məqsədi daşıyır.\nQanunvericilik layihəsinin nəzərdən keçirildiyi Kəşfiyyat Komitəsində sədrin qatı ermənipərəst mövqeyi ilə seçilən Adam Schiff (Demokrat-Kaliforniya) olmasına baxmayaraq, layihənin erməni yönümlü kimi təsnif olunması hesab edirik ki, doğru deyil. Müddəanın mətnindən göründüyü kimi, layihədə bir çox ifadələr ölkəmizin xeyrinə tərtib olunmuşdur. Bunlara misal olaraq, düzəlişin başlığında münaqişəyə tərəf olaraq yalnız Ermənistan və Azərbaycanın adının qeyd edilməsi və bu xüsusda sərhəddə və Dağlıq Qarabağ bölgəsində təmas xəttində toqquşmaların Ermənistan və Azərbaycan arasında olmasına dolayısı yolla işarə edilməsi, eləcə də Dağlıq Qarabağın məhz bölgə (region) kimi təsnif edilməsini qeyd etmək olar. Eyni zamanda, təklif olunmuş müddəada hər hansı bir ölkə toqquşmaların təşkilatçısı kimi təqsirləndirilmir, məsələnin araşdırılması və qiymətləndirmə kəşfiyyat orqanlarına həvalə olunur. Qiymətləndirmənin yalnız bir dəfə təqdim edilməsi nəzərdə tutulur və müddəa hər hansı bir davamlı tədbirləri ehtiva etmir. Müddəa Ermənistan və ölkəmizə hər hansı bir təzyiq mexanizmi nəzərdə tutmur.\nHal-hazırda, sözügedən müddəanın daxil edilməsi səbəblərinin və mənbəyinin müəyyən edilməsi hələlik mümkün olmamışdır. Buna baxmayaraq görünür ki, müddəanın balanslı tərtibatı aidiyyəti dövlət qurumlarının nəzarəti altında həyata keçirilmiş, ABŞ siyasətinə zidd məsələlərə və ya şərhə yer verilməmişdir. Bu kimi müddəa, ABŞ-ın həmsədr ölkə kimi marağına və çağırışlarına uyğun gəlir və hər iki tərəfi eskalasiyadan çəkindirmək niyyəti ilə bağlı ola bilər. Həmçinin, güman etmək olar ki, sözügedən müddəanın məhz qismən məxfi xarakterli qanun layihəsinə daxil edilməsində məqsəd, son toqquşmalardan narahatlığa cavab olaraq vəziyyət barədə qiymətləndirmənin geniş imkanlara malik kəşfiyyat orqanları tərəfindən dəyərləndirilməsi və Konqresin çoxsaylı sorğularının cavablandırılmasıdır.\nHəmçinin bildirmək istərdik ki, DNI direktorunun hər il Konqresə təqdim etdiyi ABŞ milli təhlükəsizliyinə təhdidlər barədə ABŞ kəşfiyyat orqanlarının qiymətləndirməsində (Worldwide Threat Assessment of the US Intelligence Community) Ermənistan-Azərbaycan münaqişəsi barədə müddəalar da əks olunur və Ermənistanın Rusiya ilə müttəfiqliyinə, onun Rusiya tərəfindən silahlandırıldığına xüsusi diqqət yönəldilir. Bununla əlaqədar, sözügedən yeni müddəa yekun layihədə qəbul olunacağı təqdirdə, yeni qiymətləndirmədə DNI-ın daha fərqli və həmsədr ölkə olaraq ABŞ-ın maraqlarına zidd mövqe sərgiləyəcəyi ehtimal olunmur.\nQeyd edək ki, Senatın aidiyyəti Komitəsində qəbul edilmiş layihədən fərqli olaraq Nümayəndələr Palatasının Komitəsi tərəfindən qəbul edilmiş sözügedən qanun layihəsinə Administrasiyanın maraqlarına zidd bəzi məqamların (Prezidentə qarşı iddiaların qaldırıldığı seçkilərə müdaxilə kimi məsələlərdə) daxil edildiyini nəzərə alaraq, güman olunur ki, Nümayəndələr Palatasının layihəsindəki bir çox məqamlar yekun layihədə əks olunmaya bilər. Növbəti mərhələdə, sözügedən qanun layihəsinin aidiyyəti üzrə Nümayəndələr Palatasında və Senatın plenar sessiyasında nəzərdən keçirilməsi planlaşdırılır.\nBaş Nazir ukraynalı həmkarına başsağlığı verib\nDTX əməliyyat keçirib, həbs olunanlar var – VİDEO


Boliviyada avtobus və yük maşını toqquşub: 11 nəfər ölüb XEBEROXU.AZ - En son xeberler Azerbaycan xeberleri 2019 xəbərlər bugün 2018 xeber az 2019 xeberler bugun 2019 En son xeber 2019 Новости сегодня: самые свежие и последние новости России и мира\nBoliviyada avtobus və yük maşını toqquşub: 11 nəfər ölüb\nBoliviyada avtobusun və yük maşınının toqquşması nəticəsində 11 nəfər ölüb, 2 nəfər yaralanıb.\nXeberOxu.az-ın məlumatına görə, bu barədə "ABI" agentliyi bildirib.\nBildirilir ki, xəsarət alanlar arasında azyaşlı və hamilə qadın var. Sənədlərin olmaması səbəbindən ölənlərin hamısının şəxsiyyəti müəyyənləşdirilməyib.\nHadisənin iki versiyası var - yük maşının qarşı zolağa çıxması və sürücünün sərxoş ola biləcəyi.\nBaxiş sayı 15\nBaxiş sayı 42\nİran Hərbi Dəniz Qüvvələri yeni pilotsuz uçuş aparatını təqdim edib\nAna qızının yandırdığı evdə faciəli şəkildə öldü\nBaxiş sayı 225\nBaxiş sayı 153\n"Apple" 2020-ci ildə 5 yeni "iPhone" təqdim edə bilər\nNayrobidə binanın çökməsi nəticəsində üç nəfər ölüb\nÇində zəncirvari qəzada 37 avtomobil toqquşub\nYaponiya KİV-ləri: Yaraqlılar yapon həkimi qəsdən öldürüblər\nBarselona iş və şəxsi həyat arasında tarazlığın yüksək səviyyədə olduğu ilk on şəhərdən biridir\nSlovakiyada çoxmərtəbəli bina partladı - Ölən var\nBaxiş sayı 150


Seminar keçirilib - serqqapisi.az\n“Dövlət qulluqçularının etik davranış qaydaları” mövzusunda keçirilən seminarı Naxçıvan Muxtar Respublikası Daşınmaz Əmlak və Torpaq Məsələləri üzrə Dövlət Komitəsinin aparat rəhbəri Nurlan Fətəliyev açaraq tədbirin mahiyyəti haqqında məlumat verib.\nKomitənin əməkdaşı Tural Cəfərov “Dövlət qulluqçularının əsas hüquq və vəzifələri” mövzusunda çıxış edərək bildirib ki, qanunvericilikdə dövlət qulluqçularının hüquqları ilə yanaşı, vəzifələri də təsbit olunub. Dövlət qulluqçuları vətəndaşların hüquq və azadlıqlarını, onların qanuni mənafelərini təmin etməyə və qorumağa borcludurlar. Vətəndaşların və ictimai birliklərin, habelə müəssisə, idarə və təşkilatların, dövlət və yerli özünüidarəetmə orqanlarının müraciətlərinə öz qulluq vəzifəsi çərçivəsində vaxtında baxmaq və qanunvericiliklə müəyyən olunmuş qaydada müvafiq qərarlar qəbul etmək dövlət qulluqçusunun vəzifə borclarındandır.\nNaxçıvan Muxtar Respublikası Ali Məclisinin Sədri yanında Dövlət Qulluğu Məsələləri üzrə Komissiyanın əməkdaşı Mahir Abbasov “Dövlət qulluqçularının etik davranış qaydaları” mövzusunda çıxış edərək bildirib ki, vətəndaşın dövlət orqanında hər hansı bir vəzifə tutması üçün onun həmin vəzifəni tutmağa mənəvi hüququ olmalıdır. Dövlət qulluqçusunun qulluq etikası normalarına və dövlət orqanında müəyyən olunmuş daxili xidmət qaydalarına əməl etməsi barədə tələb çox mühüm əhəmiyyətə malikdir.\nSonra Naxçıvan Muxtar Respublikası Daşınmaz Əmlak və Torpaq Məsələləri üzrə Dövlət Komitəsinin əməkdaşı Əkbər Quliyevin “Dövlət qulluğunda çalışmaq dövlətə və xalqa xidmət imkanıdır” mövzusunda çıxışı dinlənilib.


Goranboyda qadını ata bağlayaraq döyən şəxs barədə qərar verildi - "Qafqaz Xəbər" qəzeti - qafqazxeber.az\n“Müraciətlə bağlı araşdırma başlanılıb. Məlum olub ki, S.Ələkbrova ilə həmkəndliləri – Dəmirov Ariz Knyaz oğlu, Dəmirova Filduz Əli qızı və Dəmirova Fəridə Knyaz qızı arasında şəxsi münaqişə baş verib.\n“Ariz Dəmirov cinayət məcəlləsinin müvafiq maddəsi ilə məsuliyyətə cəlb olunub. Lakin onun fiziki və psixiki səhhətinin yerində olmamasına görə o, polisin nəzarətinə verilib. Qeyd edim ki, S.Ələkbərovanın ata bağlanaraq sürüdülməsi faktı düzgün deyil”, – deyə E.Qasımov qeyd edib.


CƏLILABADDA QƏBRISTANLIĞI ŞUMLATDIRIB YERINDƏ TAXIL ƏKDIRƏN KIMLƏRDIR?- » Azərbaycan İnformasiya Agentliyi\nCƏLİLABADDA MÜLKƏDAR – MƏMUR MƏZARLIĞI ŞUMLATDIRIR\nDövlət Sərhəd Xidmətinin (DSX) rəis müavini general-leytenant Əfqan Nağıyevin və qurumun bir neçə yüksək rütbəli əməkdaşının həbsi hələ də müzakirə mövzusudur. Müzakirələr əsasən rüşvət və korrupsiyanın artıq ölkənin sərhədlərini qorumağa mükəlləf olan bir quruma ayaq açması və bunun milli təhlükəsizliyə mümkün təsirləri istiqamətində aparılır.\nQazaxıstanla Azərbaycan arasında gərginliyə səbəb olan “balıqçı olay”ını xatırlayın. Teref.az yazır ki, Qazaxıstan sərhədçiləri bizim balıqçılardan birini öldürdü. Bu təsadüfi olay deyildi. Azərbaycan Qazaxıstana buna görə nota verdi. Qarşı tərəf də səmimi şəkildə bəyan elədi ki, Azərbaycandan olan balıqçılara sərhədi pozmamaqla bağlı dəfələrlə xəbərdarlıq edilib. Lakin onlar bu xəbərdarlıqlara məhəl qoymayıblar. Nəticədə Qazaxıstan sərhədçiləri növbəti belə bir hal baş verəcəyi təqdirdə silahdan istifadə etmək barədə qəbul edib və bu hadisə baş verib. Diqqət edin, Azərbaycan balıqçıları Qazaxıstan sərhəddini pozur. Deməli, həm də Azərbaycan sərhəddini qanunsuz keçir. Buna şərait yaradan isə Dövlət Sərhəd Xidmətidir.\nBu günlərdə redaksiyamıza daxil olan məlumatdan aydın olur ki, sərhədçilər öz vətəndaşlarımıza neytral zonada torpaq sahələrindən qanunsuz istifadə etmələrinə şərait yaradırlar. Sözsüz ki, müəyyən təmənna qarşılığında. Həm də bu cür qanunsuz istifadə olunan ərazilərdən əldə olunan gəlirlər təbii ki, vergiyə cəlb olunmur. Cəlb olunan işçi qüvvəsi də qeyri-leqaldır, sosial sığortası da yoxdur.\nAldığımız məlumat Cəlilabad rayonunun İranla sərhəd yaxınlığındakı Germi kəndinə aiddir. İlk öncə xatırladılır ki, Cəlilabad rayonunun Bayxanlı sovetliyinin Germi kəndinin sakinləri 1953-cü ildə Stalin, Beriya və Azərbaycan SSR-nin birinci katibi Mircəfər Bağırov tərəfindən hazırki Sabirabad rayonunun Vladimirovka (indiki Nizami ) kəndinə köçürülüblər. Kənddə bəzi tarixi abidələr və əlbəttə ki, köçürülən əhalinin mərhum ata-babalarının uyuduqları məzarlıq qalıb. Mənbə bildirir ki, “dərəni xəlvət görən” yerli məmurlardan biri — Ağayev Lətif Xudaş oğlu Germi kəndinin qəbiristanlığını şumlayıb yerində taxıl əkir. Soruşanda da deyir ki, icra başçısının xəbəri var. İnformatorun redaksiyaya təqdim etdiyi fotoşəkillərdən görünür ki, qəbir daşlarının hamısını çıxardıb koma – koma yığıblar sahənin üstünə. Yəqin, əvvəl baş daşlarını daşıyıblar, sonra da yerini şumlayıblar. Şumdan sonra yerdən çıxan sinə daşlarını da bir yerə yığıblar. Şahidlər deyirlər ki, torpaq şumlanan vaxt yerdən kəllə sümükləri çıxırmış.\nBu vandalizm aktını həyata keçirən Lətif Ağayev vaxtilə “Kapitalbank” Cəlilabad filialının müdiri olub. Oradan yol verdiyi korruptiv əməllərinə, kredit fırıldaqlarına görə qovulub, barəsində cinayət işi də açılıb. Sonra necə olubsa, Azərbaycan Dövlət Sığorta Kommersiya Şirkətinin (“Azərsığorta”) Cəlilabad filialına direktor vəzifəsinə təyin olunub. Bununla belə, həm də YAP Cəlilabad rayon təşkilatının şura üzvüdür.\nHələ 1994-cü ildə 17 nəfərin adına olan torpaq sahələrini (üst-üstə 300 hektar) saxta yolla öz adına keçirib əkdiyinə görə mətbuatda ictimai qınağa tuş gələn Lətif Ağayevin işğalçı siyasətindən ayrı-ayrı vaxtlarda vətəndaşların şikaətləri mətbuata çıxıb. «Kapitalbank”dan rüşvətxorluğu üstündə qovulan Lətifin özünün cəmi 27 hektar torpağı olmasına baxmayaraq, qonşu Adnalı kəndindən Fəzailin də yerini əlindən alıb. Həmin adamlardan çoxu artıq dünyasını dəyişib”.\nÜmumiyyətlə, Lətif Ağayevin 500 hektardan artıq torpağı əkdirdiyi, o cümlədən, 10-cu sərhəd zastavasının nəzarət zonasına aid olan Germi kəndinin ərazisindən 80-100 hektar torpaqda taxıl yetişdirib qazancını “həzm-rabedən” keçirdiyi barədə səhih məlumatlar vardır.\nŞübhəsiz, Lətif Ağayevə bu üstün imtiyazı qazandıran cinayət ortaqlarının əhatə dairəsi təkcə sərhədçi zabitlərlə məhdudlanmır. Sığortaçı mülkədarın əsas havadarı əlbəttə ki, Cəlilabad Rayon İcra Hakimiyyətinin başçısı cənab Namiq Zeynalovdur.\n65 654 dəfə oxunub.\nQazaxıstan sərhədçiləri azərbaycanlılara atəş açdı - Ölən və yaralanan var\nXəzərdə əməliyyat: 4 Azərbaycan vətəndaşı tutuldu\nXİN Qazaxıstanla sərhəddə oldürülən azərbaycanlı barədə məlumat yaydı\nDSX rəisi: Azərbaycana qarşı casusluq edən 128 nəfər aşkar edilib


Marafon yarışlarında idmançılar niyə məhz 42 min 195 metr qaçırlar? » RealFakt.Az\nRealFakt.Az » maraqli » Marafon yarışlarında idmançılar niyə məhz 42 min 195 metr qaçırlar?\nKütləvi idman yarışlarından olan marafon dünyada çox sevilir. Müxtəlif yaşlı insanlar bu yarışlara həvəslə qoşulurlar. Marafon qaçışını idman azarkeşləri də çox sevirlər. Maraqlıdır ki, yüngül atletika üzrə yarışlar məhz marafon qaçışının keçirilməsi ilə başa çatır. Marafon 42 min 195 metr məsafədə qaçışı nəzərdə tutan yüngül atletika növüdür.\nSon zamanlar əsas məsafədən əlavə, digər məsafələr üzrə də qaçışlar keçirilir: yarımarafon (21, 097 kilometr), 5 kilometrlik qaçış, uşaq marafonu və s.\nYunan əsgərinin qət etdiyi məsafə\nMarafon sözünün yaranmasının tarixi antik dövrə gedib çıxır. Yunan əfsanəsinə görə, eradan əvvəl 490-cı ildə Fidippid adlı bir əsgər həmvətənlərinə farslar üzərində qələbə xəbərini vermək üçün Marafon şəhərindən Afinaya qədər yol qət edir. Təngnəfəs özünü Afinaya çatdıran əsgər "Sevinin, afinalılar, biz qələbə çaldıq”, - deyə həyəcanla qışqıraraq huşsuz halda yerə yıxılır. Bəzi mənbələrdə onun həyatını itirdiyi də yazılır.\nHerodota görə isə Fidippid Afinadan Spartaya yardım üçün göndərilmiş döyüşçü idi və o, iki gündən az bir vaxtda 230 kilometr məsafəni qət etmişdi.\n1896-cı ildə Beynəlxalq Olimpiya Komitəsi Marafon döyüşünün baş verdiyi ərazidən Afinaya qədər məsafəni ölçüb və onun 42 min 195 metr olduğunu müəyyənləşdirib. Həmin il keçirilən birinci müasir Olimpiya Oyunlarında və 2004-cü ildə keçirilən Afina Olimpiya Oyunlarında marafon qaçışı Marafon düzənliyindən Afinaya qədər olan məsafə üzrə keçirilib.\nFransız filoloqun ideyası\nBu qaçışın təşkil edilməsi ideyasını ilk dəfə 1896-cı ildə fransız filoloq Mişel Breal irəli sürüb. Fransızın bu təşəbbüsü müasir Olimpiya Oyunlarının əsasını qoyan baron Pyer de Kuberten və digər yunan təşkilatçılar tərəfindən dəstəklənib.\nMarafon 1896-cı ildən Olimpiya Oyunlarında kişilər, 1984-cü ildən isə qadınlar arasında yüngül atletika proqramına daxil edilib.\nBirinci marafon qaçışında məsafəni 3 saat 18 dəqiqəyə qət edən Harilaos Vasilakos qalib gəlib. Birinci Olimpiya Oyunlarında kişilər arasında marafon qaçışı yüngül atletika üzrə proqramın yekun hissəsi hesab olunur. 2004-cü ildə Afinada keçirilən XXVIII Olimpiya Oyunlarında isə bu ənənəyə sadiqlik bir daha nümayiş etdirilib. (AZƏRTAC)\nAzərbaycanın imtina etdiyi idmançı dünya çempionu oldu


“Bu qədər şərəfsiz, vicdansız hərəkət etmək olmaz” – Hadi Rəcəbli – Editor.az\nAna səhifə » Cəmiyyət » “Bu qədər şərəfsiz, vicdansız hərəkət etmək olmaz” – Hadi Rəcəbli\n“Bu qədər şərəfsiz, vicdansız hərəkət etmək olmaz” – Hadi Rəcəbli\n14:27 | 17.08.2018\nSosial şəbəkələrdəki bəzi səhifələr müzakirələrlə Milli Məclisin Əmək və sosial siyasət komitəsinin sədri Hadi Rəcəblini gündəmə gətirib. Bu səhifələrdə deputatın adından fikirlər yayılıb və Hadi Rəcəbliyə sosial şəbəkə istifadəçiləri tərəfindən kəskin etirazlar bildirilib. Yayılan məlumatda bildirilib ki, Hadi Rəcəbli Milli Məclisin payız sessiyasında deputat mandatından məhrum edilməsi üçün Mərkəzi Seçki Komissiyasına müraciət edəcək. Sosial şəbəkələrdə yayılan bu açıqlama Hadi Rəcəblini hiddətləndirib.\nEditor.az xəbər verir ki, deputat modern.az-a açıqlamasında belə fikirlər səsləndirmədiyini vurğulayıb:\nAtaların belə bir sözü var: “Yalançının evi yandı, heç kəs ona inanmadı”.\nMən dövlətim və millətim üçün çalışan insanam. Bunu rəhbərlik etdiyim komitənin iş prinsipindən də görmək olar. Məhz ötən sessiyada ən çox qanun layihəsi hazırlayan, ən çox vətəndaşlarla görüşən mən və bizim komitənin üzvləridir. Nə qədər yalandan yazmaq olar? Mən artıq məcbur olub, belə adamları, səhifələri məhkəməyə verəcəyəm. Sadəcə ömrüm boyunca heç kimə pislik etmədiyim üçün bunu hələ ki etmirəm. Mənə qarşı olan bu hücumlara son qoyulmalıdır. Nə qədər mənim adımdan yalan yazmaq olar, bəsdirin də. Hər bir şəxs ədaələt, qanun daxilində hərəkət etməlidir. Heç kəsin adından yalan yazmaq olmaz. Belə hesab edirəm ki, sonda mən bu materialların hamısını toplayıb hüquq-mühafizə orqanlarına müraciət edəsi olacağam. Mənə qarşı olan bu təxribat birinci dəfə deyil”.\nHadi Rəcəbli Mərkəzi Seçki Komissiyasına müraciət etməyəcəyini bildirib: “Bunun üçün heç bir əas yoxdur. Onu yazanların ürəyində qalacaq. Belə təhrif olunmuş fikirləri yazmaq olmaz. Bu tamamilə yalandır və böhtandır. Deputatın Lənkərandan olan seçiciləri müraciət edərək sosial şəbəkələrdə Hadi Rəcəbliyə qarşı aparılan qarayaxma kampaniyasını pisləyiblər. Onlar hüquq-mühafizə orqanlarından deputata qarşı aparılan təxribata hüquqi qiymət verilməsini istəyiblər.


“Şahdəniz 2” Gürcüstanın əlavə təbii qaz əldə etməsinə imkan yaradacaq\n“Şahdəniz 2” Gürcüstanın əlavə təbii qaz əldə etməsinə imkan yaradacaq İqtisadiyyat\n"Şahdəniz 2" layihəsi başa çatandan sonra Gürcüstanın əlavə təbii qaz əldə etmək imkanı yaranacaq.\nBu barədə Gürcüstanın baş nazirinin müavini, energetika naziri Kaxa Kaladzebu gün 5 illik fəaliyyəti barədə təqdim etdiyi hesabat zamanı deyib. Onun sözlərinə görə, bu layihə çərçivəsində Gürcüstanda 2 milyard ABŞ dolları məbləğində investisiyalar həyata keçiriləcək.\n"Şahdəniz 2" layihəsinin strateji əhəmiyyətini qeyd edən K.Kaladze bildirib ki, Gürcüstanda layihə çərçivəsində həyata keçiriləcək işlərlə bağlı iki min iş yeri yaradılıb. K. Kaladzenin sözlərinə görə, "Şahdəniz 2" layihəsi çərçivəsində qaz hasilatına 2018-ci ilin əvvəlində başlanılması gözlənilir.\nGürcüstan ərazisində həyata keçirilən qazlaşdırılma prosesinə toxunan K.Kaladze bildirib ki, Gürcüstanda bütün kəndlərin qazla təmin edilməsi başa çatdırılmayıb. "2014-2015-ci illərdə 58 yaşayış məntəqəsinə qaz kəməri çəkilib və bunun da nəticəsində 13 459 ailə mavi yanacaqla təmin olunub. Gürcüstan ərazisində həyata keçirilən qazlaşdırılma prosesini hökumət maliyyələşdirir", - deyə o qeyd edib.\nKaxa Kaladze əlavə edib ki, Gürcüstanda yeraltı qaz anbarının yaradılması layihəsi üzrə işlər aparılır və 2020-ci ildə layihənin başa çatdırılması gözlənilir.\nTəqdimat zamanı Kaxa Kaladze bəyan edib ki, bu gündən energetika naziri vəzifəsini icra etməyəcək. Qeyd edək ki, Kaxa Kaladze hakim "Gürcü arzusu" partiyasından Tbilisi meri vəzifəsinə namizəd irəli sürülüb.


Prezident Rəcəb Tayyib Ərdoğan Elon Mask ilə videokonfrans formatında görüş keçirib | TRT Azerbaycan\nPrezident Rəcəb Tayyib Ərdoğan Elon Mask ilə videokonfrans formatında görüş keçirib\nPrezident Rəcəb Tayyib Ərdoğan “Tesla” və “SpaceX” şirkətlərinin rəhbəri Elon Mask ilə videokonfrans formatında görüş keçirib.\n16.12.2021 ~ 10.05.2022\nPrezident Administrasiyasının Kommunikasiya İdarəsinin məlumatına görə, görüşdə Türkiyənin dövlət və özəl sektor qurumları ilə şirkət arasında müxtəlif sahələrdə, ilk növbədə peyk və kosmik texnologiyalar sahəsində əməkdaşlıqla bağlı məsələlər müzakirə edilib.\nGörüş zamanı həmçinin elektriklə işləyən avtonom avtomobillər və rəqəmsal iqtisadiyyat məsələləri müzakirə edilib, uzunmüddətli investisiyalar və mövcud əməkdaşlığın təkmilləşdirilməsi istiqamətində atılan addımlar qiymətləndirilib.\nGörüşdə Türkiyənin yerli elektrikli "TOGG" avtomobilinin litium batareyaları ilə bağlı atılacaq ortaq addımlar da müzakirə edilib.\nGörüşdə Türkiyənin yanvar ayında "SpaceX" vasitəsilə kosmosa göndərdiyi "TÜRKSAT 5A" süni peykindən sonra "TÜRKSAT 5B" peykinin kosmosa buraxılması prosesi də müzakirə edilib.\nPrezident Ərdoğan görüş zamanı Türkiyənin Milli Kosmos Proqramı çərçivəsində həyata keçirdiyi digər işlərə də diqqət çəkib.\nEtiketlәr: #Türkiyənin Milli Kosmos Proqramı , #"TÜRKSAT 5A" süni peyki , #“Tesla” və “SpaceX” şirkətlərinin rəhbəri Elon Mask\nİraqın şimalında separatçı terror təşkilatı PKK üzvü olan 9 terrorçu zərərsizləşdirilib.


Tbilisidə Fərman Ceyranlının həbsinə etiraz aksiyası keçirilib\nXəbərin tarixi: 2017-07-25 16:41:48\nİyulun 24-də Tbilisidə parlament binasının qarşısında "Lanset" klinikasının həmtəsisçisi Fərman Ceyranlının həbsi ilə bağlı etiraz aksiyasi keçirilib.\nTuran-ın verdiyi xəbərə görə, aksiyada Gürcüstanda yaşayan azərbaycanlılar və yerli media orqanları iştirak ediblər. Etirazçılar "Fərman Ceyranlıya azadlıq!"`, "Ədalətli məhkəmə!", "Siyasi həbslərə yox"! sözləri yazılmış plakatlar qaldırıblar.\nF. Ceyranlının qardaşı Mübariz Hüseynov çıxış edərək bu həbsin qanunsuz olduğunu, absurd maddələrlə ittiham edildiyini və məhkəmənin ədalətli hökmünə qədər aksiyaların davamlı olacağınıi bildirib.\nSonra Gürcüstanda yaşayan siyasi fəal Daşqın Ağalarlı bildirib ki, F. Ceyranlının həbsi Əliyev rejiminin Gürcüstan Respublikasından "Gürcüstanda Azərbaycan hakimiyyətinə qarşı müxalifət istəmirəm..." tələblərindən sonra həyata keçirilən ilk həbsdir.\nXatırladaq ki, Fərman Ceyranlı sonuncu məhkəmədə çıxış edərkən müxalifətçi olmadığını, xəstəxanada müayinə olunanların siyasi baxışlarına görə fərq qoyulmadığını və Azərbaycan hakimiyyətinin xahişi ilə həbs olunduğunu bildirib.


Firidun İbrahimi - Azərbaycanın danışan dili, Firidun İbrahimi şəxsiyyəti-iftixarlı tariximizin parlaq səhifəsi | Azərbaycan Demokratik Firqəsi\nFiridun İbrahimi 1943-cü ildə Seyid Cəfər Pişəvərinin vasitəsilə “Ajir” qəzeti təsis olunduqdan sonra bu qəzetlə əməkdaşlığa başlamış və həmin ildə də redaksiya heyətinin üzvü seçilmişdir. O, öz məqalələrində imperializmi və onun yerli əlaltılarını ifşa etmiş, “Ajir” qəzetində fəaliyyəti ilə yanaşı İran Xalq Partiyasının nəşrləri üçün də məqalələr yazmışdır. F.İbrahiminin yazıları ardıcıl olaraq İXP-nin rəsmi orqanı olan “Rəhbər”, anti-faşist “Mərdom”, Fəhlə və Zəhmətkeşlər Birliyinin Birləşmiş Mərkəzi Şurasının orqanı olan “Zəfər” qəzetlərində və digər mütərəqqi mətbuat orqanlarında çap olunmuşdur. Azərbaycanda çıxan “Xavəre nou” (Yeni Şərq), “Azərbaycan” qəzetləri və sair demokratik mətbuat orqanları ilə də əməkdaşlıq etmişdir, onlar üçün günün ictimai-siyasi məsələlərinin təhlilinə həsr olunmuş çoxlu sayda məqalələr yazmışdır.\nFiridun İbrahimi 1945-ci ilin may ayında Tehran universitetinin hüquq fakültəsini bitirmişdir. O, ana dilindən başqa fars, fransız və ərəb dillərini də mükəmməl bilirdi. Universiteti bitirdikdən sonra İran Xarici İşlər nazirliyi və “Ettelaat” qəzeti tərəfindən ona dəfələrlə iş təklifi gəlsə də, xalqına xidməti özünün əsas fəzifəsi hesab edən F.İbrahimi bu təklifləri qəbul etməmiş və öz ana yurdu Azərbaycana qayıtmışdır.\n5 sentyabr 1945-ci il tarixində ADF-nin rəsmi orqanı “Azərbaycan” qəzetinin ilk sayı nəşr olundu. Firidun İbrahimi elə həmin tarixdən də “Azərbaycan” qəzeti ilə əməkdaşlığa başladı. Onun Azərbaycan mədəniyyəti tarixi barədə məqalələri Azərbaycan xalqının milli qürur hissinin oyanmasında mühüm rol oynadı. Firidun İbrahiminin “Azərbaycan danışır...İftixarlı tariximizdən bir neçə parlaq səhifə” başlıqlı yazıları 31 oktyabr - 21 noyabr 1945-ci il (9-30 aban 1324-cü il) tarixləri arasında “Azərbaycan” qəzetinin (ADF orqanı) 42-ci sayından başlayaraq 60-cı sayı da daxil olmaqla 19 sayında ayrı-ayrı bağlıqlarla çap olunmuşdur. Bu yazılar F.İbrahiminin müqəddiməsindən və Azərbaycanın qədim tarixi, əhalisi, onların milli kimliyi, bu diyarın azadlığı və istiqlaliyyəti uğrunda apardıqları mübarizə və fədakarlıqları, mədəniyyət tarixi, dövlt və ordu quruluşu, ədəbiyyatı, xətti və dili, siyasi təşkilatları, məzhəbləri geyim, adət və ənənələri barədə 19 məqalədən ibarətdir.\nQeyd olunmalıdr ki, Firidun İbrahimin həmin məqalələr toplusu 2009 və 2015-ci illərdə Təbrizdə Cəmşid Pur İsmayıl Niyazinin tərcüməsi və Hüseyn Kuzəkonaninin müqəddiməsi ilə “Qədim Azərbaycan tarixi haqqında qısa məlumat” adı altında 180 səhifədə çap olunmudur. 2015-ci ilin iyun ayında “Sürgündə Güney Azərbaycan (İran) Qələm Əncüməni” saytında Əhəd Vahidi tərəfindən kitab barədə “Tərcümə və təhqiq, yoxsa təhrif və təxribat?” başlığı altında tənqidi bir yazı getmişdir. Ə.Vahidi həmin yazısında Firidun İbrahimini çox böyük ehtiramla yad edərək qeyd edir ki, onun “Azırbaycan” qəzetində (ADF orqanı) “Azərbaycan danışır...İftixarlı tariximizdən bir neçə parlaq səhifə” başlığı altında dərc olunmuş məqalələri 1946-cı ildə “Sovet Mədəniyyəti Evi” tərəfindən Təbrizdə fars dilində eyni adla çap olunmuşdur. Yazı müəllifi haqlı olaraq öz təəccübünü də bildirir ki, Firidun İbrahiminin həm “Azərbaycan” qəzetində və həm “Sovet Mədəniyyəti Evi” tərəfindən fars dilində çap olunmuş yazılarını Cəmşid Pur İsmayıl Niyazi hansı dildən yenidən fars dilinə təcümə etmişdir? Əhəd Vahidi eyni zamanda onu da qeyd edir ki, Firidun İbrahimi istər “Azərbaycan” qəzetində və istərsə “Sovet Mədəniyyəti Evi” tərəfindən nəşr olunmuş toplusuna özü müqəddimə yazığı halda, görəsən professor Hüseyn Kuzəkonaninin müqəddiməsinə nə ehtiyac var idi? Həqiqətən də, 2009 və 2015-ci illərdə Təbrizdə Cəmşid Pur İsmayıl Niyazinin tərcüməsi və Hüseyn Kuzəkonaninin müqəddiməsi ilə “Qədim Azərbaycan tarixi haqqında qısa məlumat” adı altında 180 səhifədə çap olunmuş kitabın yalnız 41 səhifəsi Firidun İbrahiminin qələminə məxsusdur, amma onun öz qələmi ilə yazılmış “Müqəddimə” bu kitabdan tamamilə çıxarılmışdır. Qalan 139 səhifədə isə cənab Kuzəkonani Firidun İbrahiminin Azərbaycan mədəniyyət tarixi barədə yazılarını fars şovinist millətçilərinin mənafeyinə uyğun uzun-uzadı şərh edir, oxucunu Firidun İbrahimi amallarından yayındırmağa çalışır.\nUlu əcdadlarımızın tarixindən, mədəniyyətindən və dövlətçilik ənənələrindən bəhs edən F.İbrahimi toplunun “Madlar bizim ulu babalarımızdır” başlıqlı yazısında uzun illər azərbaycanlılara qarşı soyqırım siyasəti yeridən pəhləvilərin milli şovinist siyasətinə qarşı etiraz əlaməri olarq qeyd edir: “ Bizim ulu babalarımız olan madlar bəşər tarixində mühüm rol oynamışlar. Onalr eramızdan 800 il əvvəl güclü müstəqil dövlət qurmağa nail olmuşlar. Bu dövlət şimal-qərbdə Urartu dövləti (Van) ilə, qərbdə Assur dövləti ilə həmsrhəd və qonşu olmuşdur. Həmin zamanlarda Mad dövlətinin şərq hissəsində pars (fars) xalqı yaşayırdı. Madlar mədəniyyət və sivilizasiya baxımından o dövrün ən mütərəqqi və inkişaf etmiş xalqları sırasında assurlar və babilərlə yanaşı dayanırdılar. Amma tarixi tədqiqatlat göstərir ki, pars (fars) xalqı mədəniyyət və yaşayış tərzi baxımından madlara nisbətdə xeyli geri qalırdılar...”\nFiridun İbrahimi həm yazıları və həm əməlləri ilə millətinin dünyada layiq olan yerini bütün dünyaya tanıtdırdı və Azərbaycanın şəhidlik tarixində ən müqəddəs və uca zirvə də məhz ona aiddir.\n12 dekabr 1946-ci il tarixdə İran şahının Azərbaycana xəyanətkar həmləsi zamanı Firidun İbrahimi öz yoldaşları ilə birlikdə ADF MK-nın binasında səngər yaratmışdı, 34 saatlıq silahlı çatışmadan sonra onlar həbs olundular və zindana salındılar. Firidun İbrahimi zindanda öz məsləkdaşlarına deyirdi: “Əslən dövlətdən və şahdan əhv diləməyin. Biz bu cənablara və şaha əhv lənətləri göndəririk”.\nIranın xəbər agentliklərinin nümayəndələri mətbuat səhifələrində Firidun İbrahimi ilə zindanda keçirdikləri görüşləri əks etdirən yazılar dərc etmişdilər. Nümunə kimi onlardan birini oxucuların diqqətinə təqdim edirik:\n“Ondan soruşduq: Siz prokuror olduğunuz zaman hansı işləri icra etmişiniz?\nSual etdik: Bəs, o xalq haradadır, niyə sizin ölümünüzü istədilər?\nCavab verdi: Mənim kimilərin ölümünü istəyənlər imperialist ağalarının göstərişlərini yerinə yetirən mürtəce Tehran hökumətidir. Bu gün xalqımızın əl-ayağı, fəhlə, kəndli, zəhmətkeş və həmçinin əli qələm tutan ziyalıların dili bağlanmışdır. Amma bu əsarət zəncirləri əbədi deyil və onların qüdrətli əlləri ilə açılacaqdır.”.\nZindanda qaldığı 6 ay ərzində ağır işgəncələrə məruz qalan, bütün bu çətinliklərə dözən Firidun İbrahimi fəxrlə deyirdi: “Mən öz ömrümü Azərbaycan zəhmətkeşlərinin və bütün İranın azadlığı və səadəti yolunda sərf etmişəm.Bu zaman içərisində çalışdım ki, öz vəzifəmi şərəflə yerinə yetirim. Mən xalq mübarizəsinin şölələri içərisində tərbiyə olunmuşam. Bu üzdən də özümü xalqa xidmətdə borclu bilirəm və müqəddəs mübarizə yolunu tutduğum üçün fəxr edirəm. Mübarizəmin bu axır mərhələlərində də öz iradə və cəsarətimi qoruyacağam”.\nPəhləvi şahlıq rejiminin polad iradəli mübarizlərə cavabı edam oldu. Edamdan iki gün öncə Firidun İbrahimi Paris Sülh konfransına gedərkən aldığı kostyumun zindana göndərilməsini istədi. Edam olunacağı gün bütün gecəni zindandakı yoldaşları ilə söhbət etdi. O, insanların cəmiyyətə və xalqa münasibətdə vəzifələrindən, mübarizə ilə keçən həyatın şirinliyindən danışdı. Sübh tezdən, üzünü qırxdıqdan sonra ağ köynəklə kostyumunu geyindi, qırmızı rəngli qalstukunu boynuna vurdu. Səliqəsinə xüsusi diqqət yetirdi. O, bəzi yoldaşlarının təəccübünü görüb onlara dedi: “ Biz öz həyatımızı bütünlüklə paklıq və şərafət içərisində keçirdik, niyə dar ağacı altında pərişan halda görünməliyik?”\nHəmin gün bütün Azərbaycan xalqı matəmə qərq oldu. Təbrizin mübariz cavanları mitinq və etiraz nümayişləri, “intiqam komitələri” təşkil etdilər.\nYəqin bilirik ki, Firidun İbrahimi şəxsiyyəti, sürdüyü ömür, Azərbaycanın azadlığı uğrunda keçdiyi mübarizə yolu, göstərdiyi qəhrəmanlıq, milli kimliyimiz və varlığımızı bütün dünyaya tanıtdırmaq işində qələmindən çıxan yazılar günümüzün gəncliyi və gələcək nəsillərimiz üçün örnək olacaq və uğrunda şəhid olduğu gün də gələcəkdir.


14 May 2022 18:55 (UTC+04:00)\nBirlikdə Füzuli Beynəlxalq aeroportunun açılışından sonra İlham Əliyevlə Ərdoğanın Rizə-Artvin aeroportunun açılışında da iştirak etmələri Azərbaycan-Türkiyə qardaşlığının dönməz yüksəlişdə olduğunu göstərən dəyərli hadisədir.\nXüsusilə son 20 ildə iki ölkənin münasibətlərində elə bir təmayül özünü göstərib ki, beynəlxalq münasibətlərin müasir tarixində bunun bənzərini tapmaq sadəcə mümkünsüzdür. Bu təmayül iki xətti özündə birləşdirir. Bu xətlərin biri ölkələrimizi bir-birinə daha da yaxınlaşdıran birgə addımların düşünülməsi və həyata keçirilməsidir. Digəri isə, düşmən ölkələrin aravuran siyasətlərinin neytrallaşdırılmasından ibarətdir. Əliyev də, Ərdoğan da bu illər ərzində hər iki xətt üzrə birgə siyasətin nə qədər vacib olduğuna gərəkli önəmi veriblər. İki ölkəni yaxınlaşdıran siyasətin dönməz və davamlı olmasının səbəbləri barədə çox müzakirələr aparılıb, çox təhlillər verilib. Ən çox yürüdülən mühakimələrdən biri budur ki, prosesin kökündə milli eynilik faktoru dayanır. Sözsüz ki, uğurlu münasibətlərin qurulmasında və dərinləşməsində bu faktorun önəmli rolu danılmazdır. Lakin milli eyniyyət faktoru hər nə qədər təsirli olsa da Türkiyə-Azərbaycan qardaşlığının bu günkü dinamikasının kökündə duran motivlərin heç də tam mənzərəsini əhatə edə bilmir. Ən azı kəskin məntiqli belə bir sual ortaya çıxır ki, digər türk kökənli dövlətlərin münasibətləri niyə bu səviyyədə deyil? Və ya sual olunur ki, milli eyniyyət özlüyündə bu qədər həlledicidirsə, bu faktor ərəb ölkələrinin münasibətlərində niyə özünü göstərə bilmir?..\nMəsələ burasındadır ki, milli kök eyniliyi bu günkü Azərbaycan-Türkiyə qardaşlığının dinamikliyini və möhkəmliyini təmin edən tək faktor deyil. Qiymətlidir, lakin tək deyil. Başqa bəzi faktorlar da var ki, həm öz növbələrində Azərbaycan-Türkiyə münasibətlərinin dərinləşməsinə təsirlərini göstərir, həm də iki ölkənin ortaq misilsiz dəyərinə çevrilmiş milli kök eyniliyinin gücünü artırır, ona həlledici xarakter vermiş olur.\nMilli kök eyniliyinin həlledici xarakter almasında yaradıcı liderlər və onların birlik amili ön sırada dayanır. Məsələn, ritorik olaraq "orada Ərdoğanın, burada Əliyevin olmadığı" kimi şərt daxilində Türkiyə-Azərbaycan qardaşlığının səviyyəsini və ya bu əməkdaşlıqda milli kök eyniliyinin hansı rolu oynadığını sual edə bilərik. Son 15-20 ildə iki liderin qarşılıqlı anlaşma və birgə hərəkət müstəvisində nail olduqlarını göz önünə gətirsək çox böyük bir siyahı alınar. Orada iqtisadi, siyasi, nəqliyyat, ticarət, enerji, humanitar - mədəni xarakterli o qədər layihələr var ki, barəsində saatlarla yazmaq olar. Əliyevin olmadığı siyasi məkanlarda Azərbaycanın mənafelərinin Ərdoğan tərəfindən, Ərdoğanın olmadığı məkanlarda isə Türkiyənin mənafelərinin Əliyev tərəfindən necə prinsipial müdafiə olunduğuna dair çoxlu faktlar sadalamaq olar. Əliyev-Ərdoğan səmimi dostluq və əməkdaşlıq münasibətlərinin bir faktor kimi ortada olmadığı halda, Türkiyə-Azərbaycan münasibətlərinin kasadlıq dərəcəsini təsəvvür etmək belə çətindir. Belə yüksək münasibətlər və əməkdaşlıq şəraitində Rizə aeroportu kimi obyektlərin tikintisi təbii haldır.\nVətən müharibəsindən sonra Rizə aeroportu kimi kommunikasiya obyektinin yaradılmasının real iqtisadi, siyasi əhəmiyyəti ilə bərabər həm də rəmzi mənası və mesajları var. Məlumdur ki, 44 günlük müharibədə Azərbaycan-Türkiyə tandeminin gücü sübuta yetdi, bunu dostlar da, düşmənlər də gördü. O vaxtdan bu faktora rəğbətlə yanaşı ona qarşı qısqanclıq zəminində dağıdıcı münasibətlər də ortaya çıxıb. Rizə aeroportu bir kommunikasiya, əlaqə, əməkdaşlıq obyekti olaraq həmin qüvvələrə iki ölkə arasında mehribanlığın getdikcə güclənəcəyi barədə birmənalı mesajlar verir.\nSon 15-20 ildə iki ölkənin iqtisadi inkişaf tempində və istiqamətlərində o qədər oxşarlıqlar yaranıb ki, bunlar daim münasibətlərin yeni etaplarının yaranmasını şərtləndirir.\nTürkiyə-Azərbaycan əməkdaşlığı həm ümumtürk inteqrasiya müstəvisində, həm də Avrasiya regionunda geosiyasi mənzərəni dəyişmək gücü göstərir. Türk dövlətlərinin əməkdaşlığı adi məşvərət səviyyəsindən siyasi təşkilat səviyyəsinə qədər yol keçib. Sıralar genişlənib, Macarıstan bu birliyə qoşulub, Orta Asiyanın indiyədək kənarda qalmış ölkələri də ona qoşulub. Eyni sözləri qeyri-türk inteqrasiya təşkilatları barədə də demək olar. Azərbaycanın və Türkiyənin birgə səyləri ilə İslam Əməkdaşlıq Təşkilatı, İqtisadi Əməkdaşlıq Təşkilatı kimi qurumların necə dəyişdiyinə, təkmilləşməsinə dair çoxlu faktlar göstərmək olar.\nBeynəlxalq hava limanı xüsusi parametrlərə malik təzahürdür. Hər yerdə beynəlxalq aeroport tikmək və ya hazır aeroporta beynəlxalq status vermək olar. Lakin bununla hər şey bitirmi? O işləyəcəkmi? Səmərəli olacaqmı? Müqayisə üçün deyək ki, Ermənistanda beynəlxalq hava limanlarının sayı çox məhduddur. Bəlkə də tək Yerevandadır. Beynəlxalq limanlar ilk növbədə ölkənin geosiyasi əhəmiyyətinin göstəricisidir. Ermənistan kimi ölkələrin geosiyasi əhəmiyyəti yalnz Rusiyanın mənafe kriteriyaları ilə ölçüldüyü üçün bu ölkədə beynəlxalq aeroportlar şəbəkəsi səmərə verə bilməz. Beynəlxalq aeroport eyni zamanda ölkənin böyük idxal-ixrac və turizm potensialının olmasını tələb edir. Ermənistanda bunlar da yoxdur. Türkiyədə və Azərbaycanda isə var. Nəzərə alsaq ki, Azərbaycanın da böyük idxal-ixrac və turizm potensialı olduğu üçün beynəlxaq aeroportlar şəbəkəsi burada da böyük səmərə ilə işləyəcək. Füzuli, Laçın, Kəlbəcər beynəlxaq aeroportları Avrasiyanın əhəmiyyətli qovşaqlarına çevrilə bilər. Bir vaxt gələr ki, Azərbaycan və Türkiyə beynəlxalq aeroportlar şəbəkəsinin miqyasına görə bölgənin ən qabaqcıl ölkələri statusunu alacaq.\nBəlkə də Azərbaycan-Türkiyə tandemi regionda yeganədir ki, baş verən ətraf kataklizmlərdən ziyan görmür və görməyib.Suriya, Əfqanıstan, Ukrayna, İraq, Qazaxıstan proseslərinə hər iki ölkə eyni münasibət sərgilədi ki, bu da münasibətlərin daha da güclənməsinə təkan verir.\nTürkiyə-Azərbaycan münasibətləri yeni mərhələyə çıxır. İndiyə qədər bu münasibətlər əsasən regional geosiyasətin dəyişdirilməsini, formalaşdırılmasını əsas tuturdusa, növbəti mərhələdə qlobal geosiyasətin dəyişdirilməsinə təsir imkanlarından danışacağıq. Artıq ilk əlamətlər var. Azərbaycanla Türkiyə dünya idarəçiliyinin əsaslarının dəyişdirilməsi, BMT islahatlarının aparılması, yeni sülh və təhlükəsizlik sxemlərinin yaradılması yönümündə eyni siyasət aparırlar...\nQarşıda uzun yol var...


b0497577606: sitat buradandır: Əlifba sırası ilə Qətl — Bookmate\n“ABC” işi ilə bağlı xatirələrimdə iclaslar əsas yer tuturlar.\nSkotlend-Yardda iclas. Puaronun mənzilində. Rəsmi iclas. Qeyri-rəsmi iclas.\nBiz bu iclasa, anonim məktublara aid faktları mətbuata bildirməyin lazım olub-olmadığına qərar vermək üçün yığışmışdıq.\nEndoverdəki qətllə müqayisədə Bekhilldəki qətl özünə daha çox diqqət cəlb etmişdi. Qurban gənc qız idi. Qətl məşhur dənizkənarı kurortda baş vermişdi.\nQətlin bütün detalları qəzetlərə tam şəkildə bildirilmişdi və hər gün dönə-dönə təkrarlanırdı. “ABC” məlumat kitabçası da diqqətdən kənarda qalmırdı. Qəzetlərin sevimli nəzəriyyəsi bundan ibarət idi ki, qatil kitabçanı həmin yerdən alıb və bu dəyərli dəlil onun şəxsiyyətinin təyin edilməsi üçündür. Heç demə, məlumat kitabçası qatilin cinayət yerinə qatarla gəldiyini və Londona getmək niyyətində olduğunu sübut edirmiş.\nEndoverdəki qətllərin qısa xülasəsi zamanı isə dəmiryol məlumat kitabçası qətiyyən yada düşmürdü, çünki cəmiyyətin gözündə bu iki cinayətin bir-biri ilə əlaqəsi yox idi.\n– Biz indi öz hərəkət xəttimizi seçməliyik, – komissarın köməkçisi dedi. – Məsələ burasındadır ki, hansı yolla yaxşı nəticə əldə edə biləcəyik. Əgər biz faktları camaata açsaq və ictimaiyyətin dəstəyini istəsək, bu, nəhayət, dəlinin axtarışına düşən bir neçə milyonlarla adamın bizimlə əməkdaşlığı deməkdir....\n– O, dəli deyil, – həkim Tomson bildirdi.\n– Camaat məlumat kitabçası satılan yerlərə diqqət edəcək və sair. Bir tərəfdən də, düşünürəm ki, hazırkı adama bizim niyyətlərimizi bəyan etməyən “qaranlıq” işin də faydası var. Amma elə məsələ də burasındadır ki, o, onsuz da bizə məlum olanları bilir. Öz məktubları ilə bütün diqqəti qəsdən özünə yönəldir. Bəs siz necə fikirləşirsiniz, Kroum?\n– Mən də belə düşünürəm, ser. Əgər bütün bunları hamıya bəyan etsəniz, onda “ABC”-ni oyuna daha çox cəlb etmiş olacaqsınız. Onun da can atdığı elə budur. Haqlıyam, elə deyilmi, həkim? O, səs-küylü mövzu həvəsindədir.\nTompson başı ilə təsdiq etdi.\nKomissar köməkçisi fikirli halda dilləndi:\n– Deməli, belə, siz onu, arzuladığı kimi, daha da şöhrətləndirməməyin tərəfdarısınız. Bəs sizin fikriniz necədir, müsyö Puaro?\nPuaro bir dəqiqəliyinə susaraq durdu. Sonra isə sözlərini diqqətlə seçə-seçə söylədi:\n– Söyləmək çətindir, mister Layoneyl. Bildiyiniz kimi, mən də maraqlı tərəflərdən biriyəm. Burada qatil mənə meydan oxuyur. Əgər mən desəm ki, “Faktları gizli saxlayın, camaata bildirməyin”, bu davranış mənim daxilimdəki şöhrətbazlığımdan xəbər verməzmi? Məgər etibarlılığım barədə qorxu keçirdiyimi söyləməzmi? Çətin vəziyyətdir! Bir tərəfdən, hər şeyi olduğu kimi söyləməyin də bir üstünlüyü var. Bu, ən azı xəbərdarlıqdır... Digər tərəfdən də müfəttiş Kroum kimi, mən də inanıram ki, qatil bizdən məhz bunu gözləyir.\n– Hmm! – komissarın köməkçisi dedi və əli ilə çənəsini ovxaladı. Masanın o biri başındakı həkim Tomsona baxdı. – Təsəvvür edək ki, biz, ictimaiyyətə heç nə bildirməyərək, o dəliyə can atdığı həzzi vermədik. Bəs onda o nə edəcək?\n– Yeni cinayət törədəcək, – həkim yubanmadan cavab verdi. – Onu buna siz özünüz təhrik edəcəksiniz.\n– Bəs bu əhvalat qəzetlərin ilk səhifəsini tutarsa necə? O zaman onun reaksiyası nə olacaq?\n– Elə eyni cür. Bir üsulla siz onda meqalomaniyanı alovlandırır, digər üsulla isə boğursunuz. Nəticə isə eyni cür olacaq – yeni cinayət törətmək.\n– Bəs siz buna nə fikir söylərdiniz, müsyö Puaro?\n– Mən həkim Tompsonun fikri ilə razıyam.\n– Biz indi iki yol ayrıcında qalmışıq, elə deyilmi? Necə düşünürsünüz, bu dəlinin ağlında daha neçə cinayət işləmək var?\nHəkim Tompson Puaroya baxdı:\n– Görünür, əlifbadakı bütün hərflərin sayı qədər, – həkim şən səslə cavab verdi. – Təbii ki, o, əlifbanın sonuna kimi gedib çıxa bilməyəcək. Hətta ortalarına da çata bilməz. O qədərə kimi siz onun izini çoxdan tapmış olacaqsınız. Maraqlıdır, görəsən, o, “X” hərfi problemini necə həll edib. – Lakin bu anda həkim utanaraq xoş mülahizələrini yarımçıq qoydu və daha ciddi səslə dedi. – Amma siz onu daha tez tutacaqsınız. Deyək ki, “G” və ya “H” hərfində.\nKomissar köməkçisi yumruğu ilə masaya vurdu.\n– Lənət şeytana! Siz nə danışırsınız, demək istəyirsiniz ki, bizi irəlidə hələ beş cinayət gözləyir?!\n– O qədər olmayacaq, ser, – müfəttiş Kroum dedi, – inanın mənə.\nOnun səsi əminliklə səslənirdi.\n– Müfəttiş, siz onun qarşısını əlifbanın hansı hərfində alacaqsınız? – Puaro sual verdi.\nOnun səsində cüzi seziləcək rişxənd duyulurdu. Mənə elə gəldi ki, Kroum, adətən, alışdığımız sakit mükəmməl adam hissini dəyişərək Puaroya bir qədər antipatiya ilə baxdı:\n– Ola bilsin, növbəti hərfdə, müsyö Puaro. Hər halda, o, “F”-ə gedənə kimi onu həbs edə biləcəm. – O, üzünü komissarın köməkçisinə tutdu:\n– Elə hesab edirəm ki, qatilin psixologiyası mənə tamamilə aydındır. Əgər nəsə səhv etsəm, həkim Tompson səhvimi düzəldər. Güman edirəm ki, “ABC” hər dəfə qətl törədəndə onun özünə əminliyi az qala yüz faizə kimi qalxır. O, hər dəfə düşünür: “Mən ağıllıyam, onlar məni tuta bilməzlər!” – və o qədər özündənrazı olacaq ki, ehtiyatlılığı itirəcək. O, öz ağlını və başqalarının axmaqlığını çox böyüdür. Bir qədər də keçdikdən sonra o, ümumiyyətlə, hansısa bir ehtiyat tədbiri görməyi yaddan çıxaracaq. Düzdür, həkim?\nTompson başını tərpətdi:\n– Bəli, adətən, elə bu cür də olur. Tibbi terminlərdən istifadə etmədən bu halı daha yaxşı şərh etmək mümkün olmazdı. Siz bu cür şeylər barədə nəsə bilirsinizmi, müsyö Puaro? Fikrimizlə razı deyilsinizmi?\nTompsonun Puaroya müraciət etməsinin Kroumun ürəyincə olduğunu düşünmürəm. O, bu sahədə özünü yeganə mütəxəssis hesab edirdi.\n– Müfəttiş Kroum haqlıdır, – Puaro razılaşdı.\n– Cani paranoikdir, – həkim mızıldandı.\nPuaro Krouma sarı çevrildi:\n– Bekshill işində maraqlı nəsə bir fakt varmı?\n– Dəqiq heç nə yoxdur. İstborndakı “Splandid” kafesindən olan ofisiant mərhumun şəklini tanıdı: qız ayın on dördü orada eynək taxmış orta yaşlı kişi ilə birlikdə şam edib. Şəkli həm də Bekshill ilə London arasındakı yolun yarısında yerləşən yolüstü kafedə də tanıdılar. Orada dedilər ki, qız oraya iyirmi dördü günü saat təxminən doqquzda hərbi dəniz zabitinə oxşayan bir kişi ilə gəlibmiş. Onlardan hər ikisi eyni zamanda haqlı ola bilməzlər, lakin ikisindən biri ola bilər ki, haqlı olsun. Əlbəttə ki, şəkli çox adam tanıdı, amma onlardan əksəriyyətinin heç bir faydası yoxdur. Biz “ABC”-nin izini tapa bilmədik.\n– Yaxşı, görünür, siz bacardığınız hər şeyi etmisiniz, Kroum, – komissar köməkçisi dedi. – Bəs siz nə düşünürsünüz, müsyö Puaro? Hansı istintaq xətti sizə daha səmərəli görünür?\nPuaro asta-asta cavab verdi:\n– Mənə belə gəlir ki, burada çox vacib olan bir açar var – qətlin motivi.\n– Məgər bu açıq-aşkar deyil? Əlifba kompleksi göz önündədir. Deyəsən, siz bunu belə adlandırırdınız, hə, həkim?\n– Bəli, – Puaro dedi, – bu, əlifba kompleksidir. Amma axı nəyə görə əlifba kompleksi? Ruhi xəstələrin cinayəti törətmək üçün həmişə ciddi səbəbləri olur.\n– Bəsdirin görək, müsyö Puaro, – Kroum başını yellədi. – Götürək min doqquz yüz iyirmi doqquzuncu ildəki Stounmenin işini. O, onu bir balaca qıcıqlandıran hər kəsin axırına çıxırdı.\nPuaro üzünü ona sarı çevirdi:\n– Düzdür. Əgər siz kifayət qədər məşhur və vacib şəxssinizsə, onda gərək ən xırda qıcıqlardan da təcrid olunasınız. Əgər milçək alnınıza dəfələrlə təkrar-təkrar qonaraq sizi özünüzdən çıxarırsa, nə edirsiniz? Siz onu öldürmək niyyətinə düşürsünüz. Buna sizin şübhəniz yoxdur. Siz vacibsiniz, milçəksə yox. Siz milçəyi öldürürsünüz və əsəbiniz keçib gedir. Hərəkətiniz sizə kamil və adil görünür. Milçəyi öldürməyə başqa bir səbəb isə gigiyenaya olan həvəsiniz ola bilər. Milçək xəstəlik mənbəyi ola bilər, bu səbəbdən də onu öldürmək lazımdır. Psixi cəhətdən normal olmayan caninin də beyni belə işləyir. İndi isə bizim hala baxaq. Əgər qurbanları əlifba sırası üzrə seçirlərsə, demək, qatil onları özü üçün əsəb mənbəyi olduqlarına görə qətlə yetirmir. Bu iki faktın birlikdə olması həddən artıq nadir təsadüfdür.\n– Bütün məsələ də elə bundadır, – həkim Tompson dedi. – Bir hadisəni xatırlayıram. Bir arvadın əri ölüm cəzasına məhkum olunmuşdu. O, andlıları bir-birinin ardınca öldürməyə başlamışdı. Bütün bu cinayətləri bir-biri ilə əlaqələndirənə kimi az vaxt keçmədi. Onların hamısı əsl təsadüf kimi görünürdü. Lakin, müsyö Puaronun da dediyi kimi, qatil cinayəti kor-koranə törətmir. O, insanları ya az əhəmiyyətli olsalar belə ona mane olduqları üçün, ya da inancına görə öldürür. O, ya kahinləri, ya polisləri, ya da fahişələri onların aradan götürülməsinin vacibliyinə inandığı üçün öldürür. Mənim anladığım qədəri ilə, bu dəfəki fərqli vəziyyətdir. Missis Eşer ilə Betti Barnardı bir qrupda birləşdirmək olmaz. Əlbəttə, ola bilsin ki, bu, seksual kompleksdir. Hər iki qurbanlar qadındır. Təbii ki, növbəti qətldən sonra bu bizə məlum olacaq...\n– Rica edirəm, Tompson, növbəti cinayətdən belə dil-dil ötməyin! – ser Layonel əsəbi səslə qışqırdı. – Biz növbəti qətlin qarşısını almaq üçün əlimizdən gələni etməliyik.\nHəkim Tompson susdu və bir qədər meydan oxuyurcasına burnunu sildi.\n– Öz variantlarınızı təklif edin. Əgər faktları görmək istəmirsinizsə...\nKomissarın köməkçisi Puaroya müraciət etdi:\n– Mən sizin nəyə eyham vurduğunuzu anlayıram, amma hələlik mənə hər şey aydın deyil.\n– Mən özüm özümdən soruşuram, – Puaro dedi, – qatil məhz necə düşünüb? Məktublarından da görünür ki, o, maraq xətrinə, özünü əyləndirmək üçün öldürür. O, həqiqətən də belə ola bilərmi? Əgər belədirsə, onda qurbanlarını əlifba sırasından başqa hansı prinsip əsasında seçir? Əgər o, qətli əyləncə xətrinə törədirsə, o zaman əvəzində cəza çəkmədən öldürmək üçün bunu reklam etməzdi ki. Amma yox, o, bizim də qeyd etdiyimiz kimi, cəmiyyətin nəzərində sensasiya yaradaraq özünü məmnun salmaq üçün öldürür. Onun fərdiliyi hansı yolla kölgədə qoyulur? Hazırkı vaxta qədər seçdiyi iki qurbanla onları necə əlaqələndirmək olar? Və sonuncu: onun motivi əsasında mənə, Erkül Puaroya qarşı yönəltdiyi şəxsi nifrət durmur ki? Karyeram boyunca nə vaxtsa özüm də bilmədən ona vurduğum zərbəyə görə məni camaat qarşısında təkbətək döyüşə çağırmır ki? Yoxsa onun ədavəti mətləbsizdir və istənilən əcnəbiyə qarşı yönəlib? Əgər belədirsə, onda onu buna gətirib çıxaran səbəblər nədir? Əcnəbilər onu nə ilə pərt ediblər?\n– Bu suallar adamı düşünməyə vadar edir, – həkim Tompson dedi.\nMüfəttiş Kroum boğazını arıtladı:\n– Eləmi? Amma bu suallara cavab vermək asan deyil.\n– Bununla belə, dostum, – Puaro ona müraciət etdi,\n– qərar məhz elə bu sualların altında gizlənir. Biz əgər bizim ağılsızın, bizim üçün bəlkə də fantastik, lakin onun özü üçünsə məntiqli görünən bu cinayətləri törətməsinin əsl səbəbini bilsəydik, o zaman, olsun ki, onun növbəti qurbanının kim olacağını ehtimal edə bilərdik.\nKroum başını yellədi:\n– O, onları tamamilə təsadüfən seçir – bu mənim fikrimdir.\n– Rəhmli qatil, – Puaro burnunun altında mızıldandı.\n– Deyirəm, rəhmli qatil! Əgər “ABC”-nin xəbərdaredici məktubu olmasaydı, Franç Eşer arvadının qətlinə görə, Donald Freyzer isə Betti Barnardın ölümünə görə həbs edilə bilərdi. Yoxsa o, elə ürəyiyumşaqdır ki, başqalarına əzab çəkdirməyə ürəyi tab gətirmir?\n– Daha qəribə hallar da olur, – həkim Tompson qeyd etdi. – Mən onlarla adamı öldürən caniləri tanıyıram, onlardan bəziləri qurbanlarından birinin dərhal ölməyib əzab çəkmələrinə dözə bilmirdi. Elə, ya belə, düşünmürəm ki, bunlar bizim qatilə aiddir. O, şəxsi şan-şöhrətini artırmaq istəyir. Bu cür izahat daha çox ağlabatandır.\n– Biz hələ də mətbuata bildirməyə dair bir qərara gələ bilməmişik, – komissarın köməkçisi dedi.\n– Mənim bir təklifim var, ser, – Kroum söhbətə qarışdı. – Bəlkə gələn dəfəki məktubu gözləyək? Onda o məktubu mətbuata verərik, qəzetlərin təcili nəşrinə və sair. Bu, adı çəkiləcək şəhərdə bir qədər çaxnaşmaya səbəb olacaq, amma, bununla belə, soyadları C (Si) hərfi ilə başlayan hər kəsi sayıq olmağa vadar edəcək, “ABC”– nin mətinliyini isə bir daha sınayacaq. Bu onu hərəkətə keçməyə məcbur edəcək. Və o zaman biz də onu tutacağıq.\nGələcəyin bizə nə bəxş edəcəyi barədə biz necə də az şey bilirikmişik....


Ramil Quliyev və Azərbaycan idmanı: Atlet ölkəni niyə tərk edib? - BBC Azərbaycanca\nImage caption 2007-ci ildə, Çexiya Respublikasında Gənclərarası Dünya Atletika Çempionatında 17 yaşlı Ramil, 200 metr məsafəyə qaçışı 20:72 saniyəyə bitirərək, gümüş medal qazanıb\nRusiyanın sports.ru saytına verdiyi müsahibədə o, Atletika Federasiyasının ona kömək etmədiyini deyib - nə təqaüd, nə də məşqlərə dəstək olduğunu iddia edib.\n"Əgər federasiyanın iradəsi varsa, o, idmançını saxlamağa imkan tapacaq. Azərbaycanda bu imkanı axtarmadılar...mənim köçməyimə görə Azərbaycan Türkiyədən heç ödəniş də tələb etmədi. Onlar sadəcə dedilər: sən o ölkəni təmsil etməyəcəksən. Mən də cavab verdim: yaxşı, bu sizin qərarınızdır. Bununla da söhbət bitdi."\nImage caption Ramil Quliyev: "Əgər federasiyanın iradəsi varsa, o, idmançını saxlamağa imkan tapacaq"\nBu dövrdə, Azərbaycan Atletika Federasiyasının sədri Çingiz Hüseynzadə, Ramil Quliyevin qərarının ölkəni tərk etmək istəyindən asılı olduğunu iddia etmişdi və APA-ya verdiyi müsahibədə "Bakıda olduğu vaxt heç bir narazılıq bildirmədiyini" deyib.\n"O, qayıtsa da, qəbul etməyəcəyik. Bu adam qaçıb, fəraridir. Fərari ilə nə etmək olar? Hara qayıdır o? Bilir ki, qayıtsa, əsgərliyə getməlidir", Çingiz Hüseynzadə əlavə edib.\nGənclər və İdman naziri Azad Rəhimov isə Ramil Quliyev haqqında "o asan yoldan daha çox pul qazanmaq yolunu seçdi" demişdi.\nÖz inkişafı üçün Azərbaycanda gələcəkdə imkan görmədiyini deyən Ramil, Türkiyəyə köçməyə məcbur olduğunu və nəticədə "bir neçə ili qurban verməli" olduğunu deyib.\nImage caption Ramil Quliyev 2016 Rio Olimpiya Oyunlarında 200 metr üzrə finala çıxıb, lakin medal qazana bilməyib\n"İlk növbədə səni yüngül atletika üzrə dünya çempionu adını qazanmağın münasibətilə səmimi qəlbdən təbrik edirəm. Qeyd etmək istərdim ki, tarixdə ilk dəfə olaraq azərbaycanlı idmançı yüngül atletika üzrə dünya çempionu olub. Xüsusilə sevindirici haldır ki, sən qələbədən sonra Azərbaycan və Türkiyə bayraqlarını qaldırdın. Bu, onu göstərir ki, sən öz xalqına bağlı, vətənpərvər insansan. Sən bu gün Türkiyəni təmsil edirsən. Ancaq idmanda ilk addımlarını Azərbaycanda atmısan. Bu qələbə münasibətilə Türkiyəni də təbrik edirəm. Sənin qələbən, eyni zamanda, Azərbaycan-Türkiyə dostluğu və qardaşlığının növbəti təzahürüdür. Biz Azərbaycanda səninlə fəxr edirik."\nLakin Azərbaycanın İAAF-a müraciət edərək idmançını beynəlxalq tədbirlərdən illərlə məhrum etmə qərarı, prezidentin Ramilin qələbəsini "Azərbaycan-Türkiyə dostluğu və qardaşlığının növbəti təzahürüdür" olaraq qiymətləndirməsinin arxasında duran niyyətlə üst-üstə düşmür.\nUsain Bolt: 8 dəfə Olimpiya çempionunun karyerası - 9.58 diaqramda


Gürcü qonaqlar Abşeronda ulu öndər Heydər Əliyevin abidəsini ziyarət edərək önünə gül dəstəsi qoydular. » Absheronxeber.az | İnformasiya agentliyi\n13-12-2014, 19:52 Oxunub: 2411\nGürcü qonaqlar Abşeronda ulu öndər Heydər Əliyevin abidəsini ziyarət edərək önünə gül dəstəsi qoydular.\nAzərbaycan Respublikası Şəhid, Əlil və Veteranlar Birliyi ilə Gürcüstan Veteranlarının Hüquqlarının Müdafiəsi Assosiyasıyası Abşeron rayonunda birgə Heydər Əliyevin Anım günü münasibəti ilə tədbir keçirdi. 200 nəfərin iştirakı ilə keçirilən tədbirdə ilk öncə qonaqlar və tədbir iştirakçıları Xırdalan şəhərində yerləşən Ulu Öndərin abidəsi önünə əklil və gül dəstələri qoyaraq, Ümummilli Liderimizin əziz xatirəsini yad etdilər.\nTədbirin rəsmi hissəsi Heydər Əliyev Mərkəzində davam etdirildi.\nMüassir Azərbaycanın qurucusu və memarı Heydər Əliyevin və vətən yolunda canından keçmiş şəhidlərin əziz xatirəsi bir dəqiqəlik sükütla yad edildikdən sonra cəmiyyətin adından tədbiri giriş sözü ilə açan Məhərrəm Şahsuvarov ilk öncə qonaqları salamladı, onları Ulu Öndərimizin anım günündə onlarla birgə olduğuna görə minnətdarlığını bildirdi və gürcü qonaqları tədbir iştirakçılarına təqdim etdi.\nTədbirin məqsədi və mahiyyəti haqqında geniş məlumat verən M.Şahsuvarov bildirdi ki, Ulu Öndərin anım günü və 23 dekabr Bələdiyyə seçkilərinə hazırlıq ərəfəsində bələdiyyəyə namizəd veteranlara dəstək daşıyır. O həmçinin qeyd edərək bildirdi ki, respublikamızda əsası Ulu Öndərimiz tərəfindən qoyulmuş veteranlara, şəhid ailələrinə, Qarabağ əlillərinə və ümumi əlillərə göstərilən diqqət və qayğı Cənab Prezidentimiz İlham Əliyev tərəfindən bu gün də layiqincə davam etdirilir.\nBu diqqət və qayğını daim rəhbər tutan rayon rəhbəri Cənab Zakir Fərəcov bu ümumi əlilliyi olan insanları daim diqqət mərkəzində saxlayaraq, onların sosial və maddi rifahının yaxşılaşdırılmasında daim yaxından iştirak edir.\nMəhz bu diqqət və qayğını öz üzərimdə hiss etdiyimə görə Abşeron rayon 45 saylı seçki dairəsindən Xırdalan şəhəri üzrə bələdiyyəyə namizədliyimi irəli sürmüşəm.\nGürcüstan Veteranlarının Hüquqlarının Müdafiəsi Assosiyasıyasının sədri, ehtiyyatda olan polkovnik Daredjan Quqeşaşvili çıxış edərək bildirdi ki, ölkəmizdə olmağının əsas səbəbi kimi Xırdalan şəhərində bələdiyyə üzvlüyünə namizədliyini irəli sürmüş M.Şahsuvarova dəstək verməkdir. Geniş məruzə ilə çıxış edən Daredjan Quqeşaşvili Azərbaycan Ermənistan məsələsinə toxunaraq, Dağlıq Qarabağı Azərbaycanın ərazi bütövlüyü kimi tanıdıqlarını və ermənistanın işğalçı dövlət olduğunu qeyd etdi.\nDaha sonra çıxış edən natiqlərAzərbaycan və Gürcüstan arasında dostluq münasibətlərini birləşdirən bu qəbilədən olan təşkilatların birgə fəaliyyətlərinin təqdirə layiq olduğunu bildirdilər. Həmçinin o da vurğulandı ki, ilkin olaraq iki dost ölkənin qoşulduğu bu birliyə yaxın günlərdə qardaş Türkiyənin, Ukraynanın və Pribaltika ölkələrinin cəlb olunması nəzərdə tutulub.\nTədbirin sonunda Azərbaycanlı veteranlar adından gürcü qonaqlara qiymətli hədiyyələr, Fəxri Fərman və Abşeron rayonunda aparılan quruculuq və abadlıq işlərini özündə əks etdirən kitablar təqdim edildi.\nAzərbaycan Respublikası Şəhid, Əlil və Veteranlar Birliyinin Mətbuat Xidmətinin rəhbəri Şamo Əliyev


Mühacir mətbuatımızın fəallarından biri\nMühacir mətbuatımızın fəallarından biri Layihə\n21 Noyabr 2014 14:33\nMəmməd Sadiq Aran "Türk yolu", "Ərgənəkon", "Yaşıl yarpaq", "Azəri türk" və s. dərgilərin naşiri, redaktoru olub\nO, "Ulus" və "Cümhuriyyət" qəzetlərinin İran müxbiri kimi də çalışıb\nAzərbaycanın həyat və yaradıcılığı diqqətdən kənarda qalan mühacir siyasətçi- yazarlardandır Məmməd Sadiq Aran. 1895-ci ildə Zəngəzur qəzasının Sisyan bölgəsində anadan olan Aran uşaq vaxtında ərəb və fars dillərini yaxşı bilib. Naxçıvan Gimnaziyasını və Bakı Yüksək Pedaqoji İnstitutunu bitirdikdən sonra İstanbulda Ədəbiyyat İnstitutuna təhsil alıb. Həyatının böyük bir hissəsini Türkiyədə türklüyə və Azərbaycana həsr edən Məmməd Sadiq Aran həm siyasi, həm də ədəbi fəaliyyətlə məşğul olub. Xatirələrində yazır ki, o Türkiyəyə gedənə qədər cəmiyyətdə özünəlayiq yer tutan bir ictimai-siyasi xadim idi. Üç dili (ərəb, fars, rus) bilməsi və Azərbaycan Cümhuriyyətinin Parlamentində təmsil olunması onu Türkiyədə tanınmasına və mühacirət dövründə mühüm şəxsiyyət kimi ön çıxmasına şərait yaradıb. Aran 1924-1931-ci illərdə Ankarada fəaliyyət göstərən "Azərbaycan Milli Mərkəzi İdarə Heyəti"nin üzvü olub. Hansı ki bu heyət o vaxt görkəmli ictimai-siyasi xadimlər olan Məhəmməd Əmin Rəsulzadə, Ə.Topçubaşov, X.Xasməmmədli, Ş.Rüstəmbəyli, N.Şeyxzamanlı, C.Hacıbəyli, Mir Yaqub Mehdizadə və başqalarını ətrafında birləşdirib. Məmməd Sadiq Aran həm də mühacir mətbuatının məşhur fəallarından idi. O, "Türk yolu", "Ərgənəkon", "Yaşıl yarpaq", "Azəri türk" və s. dərgilərin naşiri, yaxud redaktoru olub. İkinci Dünya Savaşı dönəmində jurnalistlik fəaliyyətini daha da genişləndirən Aran Türkiyənin "Ulus" və "Cümhuriyyət" qəzetlərinin İran müxbiri kimi çalışıb.\n1945-46-cı illərdə Cənubi Azərbaycanda gedən milli azadlıq hərəkatının obyektiv və subyektiv səbəbləri ilə əlaqədar silsilə məqalələr yazıb. 1942-ci ildə "Sənan" təxəllüsü ilə "İran türkləri" adlı kitabını çap etdirib. Kitab iki hissədən ibarətdir. Birinci hissədə İranın yarı hissəsindən çoxunun əhalisini təşkil edən Azərbaycan türklərinin tarixinə, ictimai-siyasi həyatına, ikinci hissəsi isə dil-ədəbiyyat və mədəniyyət məsələlərinə həsr olunub. Kitab nədənsə qadağan edilib. Bundan sonra müəllifin "Türkün altun kitabı" adlı ikinci kitabı çıxıb.\nOnun "Qaraköynək", "Gənclərə nəsihət", "Millətlərin haqqı və məhkum türklərin davası" adlı nəsr əsərləri, "Qaçaq Nəbi", "Top səsləri" kimi pyesləri, çoxlu şeirləri var. Əsərlərinin əksəriyyəti 1952-ci ildə çap olunmuş, "Ərgənəkon yolları" adlı kitabında toplanıb. "İran Türkləri" əsərində "İranda türk şairləri" adı altında bir bölmə var. Bu bölmədə o, Şah İsmayıl Xətaidən başlayaraq Əhməd Cavada, Almas İldırıma qədər bir çox məşhur Azərbaycanlı şairin yaradıcılığından nümunələr verməklə onları tanıtdırır.\nAraşdırmaçı Nəsiman Yaqublu yazır ki, "Məmməd Sadiq Aranın Məhəmməd Əmin Rəsulzadə ilə əlaqələrinin soyuq olduğu deyilir. Aranın yaxın dostu Nihal Atsız onun çılğın xarakterdə olduğunu yazır. Buna görə də nə qədər Azərbaycanı müstəqilliyi uğrunda özünü fəda etsə də, bəzi azərbaycanlılarla yola getmir. 1918-ci ildə Azərbaycan Demokratik Cümhuriyyəti illərində millət vəkili olan Aran bolşevik işğalından sonra Bakıda ruslara qarşı gizli bir təşkilat qurmuşdu. O dönəmdə İstanbulda yaranmış "Milli Azərbaycan Təşkilatı" ilə əlaqə yaratmaq üçün Batumdan Trabzona qayıqla keçən Aran eyni yolla geri qayıdarkən Tiflisdə Çeka əməkdaşları tərəfindən saxlanılır. İşgəncələrə baxmayaraq, çekistlər Aranın ağzından bir kəlmə də ala bilmirlər. Çekistlərin başçısı onu qorxutmaq üçün tavana güllə atanda Məhəmməd Sadiq Aran var qüvvəsi ilə bu şeiri hayqırır:\nSönməz ruhumdakı coşğun vulkanlar!\nSaçar fırtınalar, atəşlər, qanlar!\nQanımda boğulur azğın düşmənlər.\nİstiqlal uğruna qanlı bir kəfən\nGeymişəm ölsəm də, yaşasın vətən! "\nFürsət tapıb həbsxanadan qaçmağa müvəffəq olan M.S.Aran 1923-cü ilin sonunda Irana gedir, buradan isə Türkiyəyə mühacirət edir. Əvvəlcə Trabzonda müəllimlik edir, sonra da Istanbula gələrək, Azərbaycan istiqlal davasına, nəşriyyat sahəsindəki fəaliyyətlərlə yanaşı, sosial və iqtisadi sahələrə də dəstək verir. Istanbulda olduğu 15 il ərzində Azərbaycan Milli Mərkəzində də fəallıq göstərir.\nMəmməd Sadiq Aran 1930-cu illərin əvvəllərində Türkiyədən Finlandiyaya gedib. Orada İdil Ural bölgəsindən gələn türkləri oxutmaq üçün bir məktəb açmış və həm müəllim, həm də idarəçi olaraq çalışıb. Yenə burada türkcə və fincə nəşr olunan "Yeni Turan" adlı aylıq qəzetin ilk sayını 1931-ci il ilin noyabrında nəşr edib. Finlandiya qanunvericiliyinə görə, qəzetin imtiyaz sahibi Fin vətəndaşı urallı Abdulla Ahsan, (I, II və III saylar) IV saydan etibarən isə İbrahim Arifulla olub. Qəzetin yazıçı heyətində Məmməd Sadiq Aran, M. Sisyanlı, M. S. Sana, Məmməd Sadiq təxəllüslərindən sonra Ərdoğan, S. Təkin, K. Ahtinən, Qızıl Arslan, Ç. Möhsin, F. Özdəmir, Fəzilət Niyazi, Çoşqun, İsa, Murad Baha, Y. Oğuz, Məcid, Əhməd Can adlarına rast gəlinir. Bütün saylarda baş yazıları Məmməd Sadiq Aran qələmə alıb. Qəzetin birinci səhifəsində yer alan "Yolumuz" adlı yazıda dünya millətləri arasında şərəfli bir tarixə, varlığa malik olan böyük Türk millətinin mühüm bir qisminin əsarət altında olmasından danışır.\nQəzetin səkkizinci sayında "İkinci Yıl Başında" başlıqlı yazıda isə deyilir: "Türk ellərinin elm iztirabını tərənnüm etməyə çalışan Yeni Turan keçirdiyi bu bir il içində çox böyük çətinliklərlə qarşılaşmışdır. Maddi və mənəvi maneələr üzündən istək və proqramlarımızı tam olaraq tətbiq edə bilmədiyimizdən duyduğumuz təəssüf hissini hörmətli oxucularımızdan gizlətməyə lüzum görmürük. Ən böyük təsəllimiz Türkçü – Turançıların var olmasıdır". Qəzetdə "Türklük – Rusluq mücadiləsi", "Türkçülük və Milli Cəbhə Birliyi", "Milli Cəbhə Birliyi", "Rusiyanın ölümü" başlıqlı yazılar Məmməd Sadiq Aranın yazılarıdır. Məmməd Sadiq Aranın qadağan olunmuş "İran türkləri" kitabını bəzən yanlışlıqla Mirzə Bala Məmmədzadənin yazdığını deyirlər. Bu da onun yazılarını müxtəlif imzalarla yazmasından doğan yanlışlıq idi. Şeirlərini "Sənan" təxəllüsü ilə yazan müəllifin Məmməd Sadıq Axundzadə, Məmməd Sadıq Axundov, Cəfər Sadıq, Məmməd Sadıq, Məmməd Sadıq Sisyanlı, Sənan, Sənan Azər, Mehmet Sadık Aran kimi imzalar altında yazdığı yazılara rast gəlinir. Son illərdəki yazıları və fəaliyyətlərini ancaq Məmməd Sadiq Aran adı altında həyata keçirib.\nTürkiyədə çap olunan "Azəri-Türk", "Yaşıl yarpaq", "Türk yolu" və "Ergenekan yolu" kimi dərgilərdə də imkanı daxilində çıxış edib. Azərbaycan mühacirət mətbuatı tarixində onun böyük rolu olub "Azəri-Türk" jurnalında məsul redaktor məhz M.S.Aran olub. Türk Kültürü Araşdırma Institutunun qurulmasında o da geniş fəaliyyət göstərib. M.S.Aranın "Ulus" qəzetində də yazılarına rast gəlmək mümkündür. Bu qəzetdə o, əsasən İranla bağlı yazılarını "İran məktubları" başlığı ilə dərc etdib. Onun "Azərbaycanda Qadın Türk Şairləri" yazısı "Çağlayan" məcmuəsinin 1942- ci ilin 26 aprel sayında nəşr edilib. Bu yazısında o,əsasən Xurşud Banu Xanım Natəvan haqqında oxuculara məlumat verir.M.S.Aranın 1942-ci ilin 5 martında "Bozqurd" məcmuəsində çap edilən "Məfkurə-Ülkü" məqaləsi və həmin məcmuənin 26 martında nəşr edilən "Ərgənəkon bayramı" yazısı da əhəmiyyətinə görə maraqlıdır.\n1946-cı ilin 6 dekabrından Türkiyədə nəşrə başlayan "Şərq Yolu" qəzetində də onun "Məmməd Sadiq Aran" və "S. Azər" imzaları ilə məqalələrinə, "Sənan" imzası ilə şeirlərinə rast gəlinir. Məmməd Sadiq Aranın redaktoru olduğu "Yaşıl Yarpaq" jurnalı 1928-ci ilin 16 iyununda İstanbulda nəşr edilib. 8 səhifə həcmində yayınlanan bu jurnal uzunmüddətli olmayıb. Jurnalın son sayı 1928-ci ilin sentyabr ayının 1-də çıxıb. Jurnalın baş redaktoru Məmməd Sadıq Aran olub. Sonrakı saylarda isə onun "Ərdoğan" və "Sisyanlı" imzaları ilə yazılarına rast gəlmək mümkündür.\n"Yaşıl Yarpaq" jurnalı fəaliyyət proqramının birinci sayında nəşr etdiyi "Yolumuz" adlı yazıda belə ifadə edib: "Yaşıl Yarpaq əsarət zənciri altında qalmaq bədbəxtliyinə düşən Azərbaycanda illərdən bəri davam edən faciəyə seyrçi qalan dünyaya onun dərdlərini eşitdirmək üçün fəaliyyətə başlayır. Bu ümidini bir az da olsa reallaşdıra bilərsə, özünü xoşbəxt sayacaq".\nJurnalın Azərbaycan istiqlalı mübarizəsindəki əsas yeri Azərbaycanın rus istiqlalı altında olduğunu vurğulamaq və geniş ictimaiyyətə çatdırmaq idi. Jurnalın 1928-ci ilin 16 iyunda nəşr edilən "On il geridə" məqaləsində isə oxuyuruq: "Yüz milyonluq bir rus kütləsinə qarşı dörd milyonluq türk Azərbaycan bütün məhrumiyyətinə rəğmən, qəsb olunan haqqını müdafiə edə bilmiş və əsrin bütün şəraitini nəzərə alıb milli–mədəni ilk Türk Cümhuriyyətini təsis etmək şərəfini qazanıb". "Yaşıl Yarpaq" jurnalında Azərbaycan Türklərinin özlərinəməxsus bir kültürləri, bir ədəbiyyatı olduğunu əks etdirən yazılarla yanaşı, xalqımıza düşmən mövqedə dayanan ermənilər haqqında da məlumatlar verilib. Məmməd Sadiq Aran jurnalda "Ərdoğan", "Sisyanlı", "Sənan Azər", "Sənan" kimi imzalarla çıxış edib. Məmməd Sadiq Aran 1972-ci ildə mühacirətdə, Istanbulda vəfat edib.


Masallı və Cəlilabad sakinləri üçün Azercell-dən 4G - Sosial - Xəbərlər - Azadİnform İnformasiya Agentliyi\nMasallı və Cəlilabad sakinləri üçün Azercell-dən 4G\nAdəm Abbaslı/AZADİNFORM. Ölkəmizdə ilk dəfə 4G texnologiyasını və yüksək sürətli mobil interneti abunəçilər üçün mümkün edən Azercell Telekom bölgələrdə də bu xidmətin yayılmasına yönəlik təşəbbüslərini davam etdirir. Azercell LTE şəbəkəsinin əhatə dairəsini genişləndirərək bu dəfə Masallı və Cəlilabad şəhərlərində 4G xidmətini istifadəyə verib.\nŞirkətdən Azadinform-a verilən məlumata görə, Masallıda ümumilikdə 6, Cəlilabadda isə 5 LTE stansiyası quraşdırılaraq yerli abunəçilərə yüksək sürətli mobil internetdən istifadə etməyə imkan yaradıb. 4G xidmətinə qoşulan abunəçilərinə Azercell hədiyyə olaraq 5GB həcmində mobil internet də təqdim edir. 5GB hədiyyə interneti aktivləşdirmək üçün isə abunəçilərə sadəcə olaraq “4” rəqəmini 2525 qısa nömrəsinə SMS-lə göndərmək kifayətdir.\n17.05.2018 12:13 / Baxılıb: 217 / Çap


Yaxın Şərqdə yeni gedişlər\n20:57 18 Yanvar 2015\nBMT TŞ-də "ərəb" qətnaməsinin iflasa uğraması Fələstinin beynəlxalq-hüquqi legitimliyinin "dondurulması" ilə nəticələnməyəcək\nYeni başlamış 2015-ci ildə dünya siyasətinin ən mühüm problemlərindən biri, şübhəsiz, Fələstin-İsrail münaqişəsi olaraq qalacaq. O, özünü ötən ilin son günündə, BMT Təhlükəsizlik Şurasında Fələstinin müstəqilliyinə dair qətnamənin səsə qoyulması ilə də bir daha göstərib. Səsvermənin nəticəsi beynəlxalq təhlükəsizlik baxımından son dərəcə əhəmiyyətli olan Yaxın Şərq münaqişəsinə bu və ya digər formada cəlb olunmuş maraqlı tərəflərin mövqelərinin açıq ifadəsi olub.\nMaraqlıdır ki, TŞ-də səsvermə BMT-nin Fələstin xalqı ilə həmrəylik ili elan etdiyi 2014-cü ilin sonuncu günündə keçirilib. Lakin səsvermənin nəticəsi fələstinlilər üçün qənaətbəxş olmayıb.\nBMT TŞ 22 ərəb dövləti tərəfindən təqdim olunmuş qətnamə layihəsini qəbul etməyib. Sənəddə Fələstin dövlətinin yaradılması və İsrailin işğalına son qoyulması tarixləri konkret şəkildə əksini tapmışdı. Layihə münaqişənin 1 il ərzində nizamlanması və nəticə olaraq, "suveren Fələstin dövləti"nin yaradılmasını nəzərdə tuturdu. Sənəddə İsrail qoşunlarının 2017-ci ilin sonunadək Fələstin ərazilərindən tam çıxarılması, prosesin üçüncü tərəfin nəzarəti ilə baş verməsi, həmin üçüncü dövlətin Fələstinin suverenliyinin qarantı kimi çıxış etməsi kimi maddələr əksini tapmışdı. Bundan başqa, qətnamədə "1967-ci ildən işğal olunmuş ərazilərdə, o cümlədən Şərqi Qüdsdə yəhudi yaşayış məntəqələrinin inşasının tam dayandırılıması" tələbi də yer alırdı. İsrailin gələcək sərhədləri isə təxminən, 1967-ci ilin "Altıgünlük müharibə"sinədək olduğu şəkildə olmalı idi. Sənəd qüvvəyə minməsi üçün tələb olunan minimum səsi qazana bilməyib. Bunun üçün BMT TŞ-nin 15 qeyri-daimi üzvünün, ən azı, 9-u onun lehinə səs verməli idi. Amma bu baş versəydi belə, qətnamə qüvvəyə minməyəcəkdi. Çünki ABŞ ona veto qoymaq niyyətində idi. Birləşmiş Ştatlarla yanaşı, Avstraliya da sənədi dəstəkləməyib. Ərəb dövlətləri isə lazım olan 9 səsi toplamaqla, simalarını qoruyub-saxlayacaqlarına ümidli olsalar da, Qərb KİV-in məlumatına görə, Nigeriya buna mane olub. Qətnamənin lehinə səs verəcəyi gözlənilən bu dövlətin BMT-dəki nümayəndəsi son anda bitərəf qalıb. Ola bilsin, Nigeriyanın son anda qərarını dəyişməsinin səbəbi İsrail mətbuatında yer almış materiallarda əksini tapır. Həmin materiallarda İsrailin Baş naziri Benyamin Netanyahunun səsvermə öncəsi tərəddüd edən dövlətlərin rəhbərlərinə zəng etdiyi bildirilir. Görünür, Baş nazir Nigeriya rəhbərliyini ərəb qətnaməsini dəstəkləməməyə razı sala bilib.\nTəl-Əvivin qətnaməyə münasibətinə gəlincə, onu TŞ-nin toplantısında İsrailin BMT-dəki daimi nümayəndəliyinin məsləhətçisi İzrael Nitsan açıqlayıb. O, qətnamə layihəsini "absurd, yalnız bir tərəfin maraqlarını əks etidirən" sənəd adlandırıb.\nAydındır ki, İsrail təmsilçisi "bir tərəf" dedikdə, Fələstini nəzərdə tutub. Qətnamənin birtərəfli olması arqumentindən ABŞ da istifadə edib. Vaşinqton indiyədək İsrailin Fələstin ərazilərini işğalına son qoymasını tələb edən qətnamələrə dəfələrlə veto tətbiq edib. Amerikanın BMT-dəki nümayəndəsi Samanta Pauerin fikrincə, Fələstin dövlətinin yaradılma müddətinin yer aldığı qətnamə layihəsi balanslaşdırılmamış sənəddir, çünki orada "yalnız bir tərəfin maraqları əsas götürülür". Pauer bildirib ki, sənəddə "tərəflər arasında danışıqların aparılmasına faydalı olmayacaq bir sıra elementlər var. Son müddətin göstərilməsi də belə məqamlardandır. Bundan başqa, sənəddə İsrailin təhlükəsizliklə bağlı əsaslı narahatlığı nəzərə alınmayıb".\nBununla yanaşı, ABŞ münaqişənin sülh yolu ilə həllinə sadiqliyini bəyan edib. Söhbət iki xalq üçün iki dövlətin yaradılması prinsipindən gedir - "suveren, həyat qabiliyyətinə malik, müstəqil Fələtin və onunla yanaşı, sülh və təhlükəsizlik şəraitində yaşayan demokratik yəhudi dövləti - İsrail".\nAİ də analoji mövqe nümayiş etdirir. O, "iki dövlətin mövcudluğuna əsaslanan ümumi sülh razılaşması"nın əldə olunmasını dəstəkləyir. Aİ diplomatiyasının rəhbəri Federika Moqerininin bəyanatında bildirilir ki, BMT TŞ-də keçirilən səsvermənin nəticəsi münaqişə tərəfləri arasında dialoqun bərpasının vacibliyini göstərir.\nYaxın Şərq münaqişəsi üzrə danışıqlara cəlb olunmuş ölkələrdən yalnız biri problemin həllində irəliləyişə nail olunmamasının yalnız İsraillə Fələstinin mövqeyindən asılı olmadığını bəyan edib. Bu, Rusiyadır. O, özünün sülhməramlı mövqeyinin zəifləməsi, hətta ümumiyyətlə, Fələstin-İsrail prosesindən kənarlaşdırılması fonunda ABŞ-ın vasitəçiliyinin nəzərəçarpacaq dərəcədə genişlənməsindən narahatlığını gizlətmir. Rusiyanın BMT-dəki daimi nümayəndəsi Vitali Çurkin TŞ-dəki səsvermədən sonrakı açıqlamasında Fələstinlə bağlı qətnamənin qəbul edilməməsindən təəssüfünü dilə gətirib. Diplomat hesab edir ki, bu qətnamə Yaxın Şərq nizamlanması üçün beynəlxalq birlik tərəfindən tanınmış bazanı möhkəmləndirməli idi. Moskva Fələstin-İsrail münaqişəsinin həlli prosesinin dalana dirənməsinin əsas səbəbi kimi, prosesin Birləşmiş Ştatların inhisarında olmasını, o cümlədən Yaxın Şərq "dördlüyü"nün (BMT, Aİ, Rusiya və ABŞ) "prosesdən kənarlaşdırılması"nı görür. Rusiyanın məsələ ilə bağlı rəsmi mövqeyini açıqlayan Çurkin Yaxın Şərqdəki son hadisələrin "şəksiz həqiqəti bir daha üzə çıxardığını", "bu cür kompleks problemin həllinə kollektiv yanaşmanın alternativinin olmadığını" bildirib.\nBeləliklə, Yaxın Şərq münaqişəsi böyük geosiyasətin girovu olaraq qalır. Bu amil Ukrayna üzündən Qərblə Rusiya arasında qarşıdurmanın ciddi şəkildə dərinləşdiyi hazırkı şəraitdə özünü Fələstin-İsrail nizamlanması prosesində aydın şəkildə göstərir.\nBəs yaxın perspektivdə Yaxın Şərq prosesində nələr gözlənilir? İsrailin Fələstin ərazilərini işğalına son qoymasının, müstəqil Fələstin dövlətinin yaradılmasının tarixinin əks olunduğu qətnamənin BMT TŞ tərəfindən rədd edilməsi münaqişənin həlli prosesi baxımından nə vəd edir?\nİlk növbədə aydındır ki, dünya birliyinin onilliklərdir beynəlxalq qeyri-sabitliyin əsas katalizatorlarından olan münaqişənin həllində irəliləyişə nail olmaq məqsədilə etdiyi növbəti cəhd iflasa uğrayıb. İsrailin və əsas müttəfiqi olan ABŞ-ın Fələstin ərazilərinin işğalına son qoyulması ilə bağlı tarixi qəbul etməkdən imtinaları Ərəb dünyasının bir qədər də radikallaşmasına səbəb olacaq. Bu, şübhəsiz, ilk növbədə, fələstinlilərə aiddir. Nəticədə, münaqişə daha da dərinləşəcək. İsrailin partiya sistemində mövcud status-kvonun dəyişdirilməsinə qəti etiraz edən sağçı qüvvələrin güclənməsi də bunu təsdiqləyir. Bu qüvvələr Fələstinin beynəlxalq birlik tərəfindən tanınmış ərazilərinin, o cümlədən Şərqi Qüdsün işğaldan azad olunmasını mümkünsüz sayır.\nYaxın Şərqi yaxın perspektivdə nələrin gözlədiyini TŞ-dəki səsvermədən əvvəl Fələstin lideri Mahmud Abbasın səsləndirdiyi bəyanat da göstərir. O bildirmişdi ki, Fələstin-İsrail münaqişəsinin həllinə dair qətnamə layihəsi uğursuzluğa düçar olarsa, "İsrail işğalçı kimi məsuliyyəti üzəriə götürmüş olacaq və bizim bundan sonra İsrail hökuməti ilə heç bir təmasımız olmayacaq".\nBununla yanaşı, Fələstin tərəfinin tezliklə qətnamə layihəsinin BMT TŞ-nin müzakirəsinə çıxarılması üçün daha bir cəhd edəcəyi gözlənilir. Hər halda, Fələstinin İsraillə danışıqlarda iştirak edən nümayəndə heyətinin rəhbəri Saib Erekat bunun mümkün olduğunu bildirib. O, bu planlarını BMT TŞ-nin 5 qeyri-daimi üzvünün dəyişməsi ilə əlaqələndirib.\nİstənilən halda, Fələstin tezliklə Beynəlxalq Cinayət Məhkəməsinə (BCM) üzv olmağa çalışacaq. Bu, fələstinlilərə İsrailə təzyiq üçün ciddi rçaq verəcək. Çünki bu halda onlar sonuncuya qarşı hərbi və insanlıq əleyhinə cinayətlərdə iştirakla bağlı ittiham irəli sürmək imkanı qazanacaqlar. Dekabrın 31-də BCM-nin Roma Nizamnaməsini imzalayan Mahmud Abbas bu quruma üzvlükdən israilli siyasətçilərə və hərbçilərə qarşı ittihamların irəli sürülməsi üçün istifadə edəcəklərini söyləyib.\nBMT-nin Baş katibi Pan Gi Munun bəyanatından isə belə bəlli olur ki, Fələstin aprelin 1-dən BCM-nin üzvü olacaq. Demək, Fələstinin beynəlxalq legitimlik qazanması istiqamətində daha bir addım atılacaq. İsrail isə Fələstinin BCM-yə üzvlük istiqamətində addımını yenə də "birtərəfli addım" sayır. Təl-Əvivdə hesab edirlər ki, bu, "Fələstinlə İsrail arasında sülh danışıqları perspektivinə zərbə vurur". Lakin Fələstinin beynəlxalq birlik tərəfindən tanınması prosesi, göründüyü kimi, artıq dönməz xarakter alıb. Bu amil, şübhəsiz ki, Yaxın Şərq münaqişəsinin həlli prosesinə getdikcə daha çox təsir göstərəcək.


Ramil Usubov iki reisi işden çıxardı - Azadliq Xeber\nRamil Usubov iki reisi işden çıxardı\nRamil Usubov iki rəisi işdən çıxardı\n04:38 xeber – Daxili işlər naziri Ramil Usubov kadr dəyişikliyi edib.\nAzadlıq.az xəbər verir ki, anspress-in məlumatına görə, nazir Yevlax Rayon Polis Şöbəsinin rəisi Natiq Məşədiyevi işdən çıxarıb.\nR.Usubov həmçinin İmişli Rayon Polis Şöbəsinin rəisi polkovnik Vaqif Müslümovu da tutduğu vəzifədən azad edib. Nazir digər əmrlə V.Müslümovu Yevlax Rayon Polis Şöbəsinə rəis təyin edib.\nMəlumat üçün bildirək ki, Yevlaxın işdən çıxarılan polis rəisi Natiq Məşədiyevin adı bir neçə dəfə qalmaqallı hadisələrdə hallanıb, mətbuatın gündəminə gəlib. Onun qanunsuz əməlləri ilə bağlı Ramil Usubova dəfələrlə müraciət edildiyi də mətbuat səhifələrində tirajlanıb.


1 İyul 20:24 | 1 118\n1 iyul tarixi Honkonq üçün xüsusi gündür. Çünki Böyük Britaniyanın tabeliyində olan ərazi məhz 23 il əvvəl - 1997-ci il iyulun 1-də Çinin yurisdiksiyasına qaytarılıb. London ilə Pekin arasında əldə olunan razılaşmaya əsasən şəhərə Çin Xalq Respublikasının daxilində Xüsusi İnzibati Ərazi kimi böyük muxtariyyət verilib, Honkonqa "Bir dövlət, iki sistem" prinsipi əsasında öz iqtisadi-gömrük müstəqilliyini və idarəetmə sistemini saxlamaq hüquqi verilib. Başqa sözlə, Honkonqun xarici siyasət yürütmək və ordu istisna olmaqla müstəqil dövlət kimi var olmaq hüququ təmin edilib.\nYüksək iqtisadi inkişaf və əhalinin rifahı göstəriciləri ilə inkişaf etmiş dövlətləri də qabaqlayan Honkonqda 2019-cu ilin yayından “Qaçqın cinayətkarların ekstradisiyası haqqında qanuna" düzəlişlərlə əlaqədar iğtişaşlar başlayıb, “Honkonqun müstəqilliyi" uğrunda fəalların və radikal separatçıların əməlləri sakitləşmir, zorakılığın geniş yayılması müşahidə olunur, bu işlərə kənardan qeyri-leqal müdaxilə daha da güclənir. Rəsmi Pekin bu cür addımları “Bir ölkə, iki sistem” prinsipinə meydan oxuyan, milli suverenliyi, təhlükəsizlik və inkişaf mənafelərini təhdidlərə məruz qoyan fəaliyyət kimi dəyərləndirib və ərazinin qanunvericiliyində milli təhlükəsizlik sahəsində mövcud boşluqları doldurmaq üçün təsirli tədbirlər görülməsinin vacibliyini vurğulayıb.\nSİA xəbər verir ki, Çinin ali qanunverici orqanı olan Ümumçin Xalq Nümayəndələri Məclisinin (ÜXNM) Daimi Komitəsinin iyunun 30-da başa çatan növbəti sessiyasında Honkonq Xüsusi İnzibati Ərazisində milli təhlükəsizliyin təminatına dair qanun layihəsi təsdiqlənib. "Honkonq Xüsusi İnzibati Ərazisində milli təhlükəsizliyin qorunması üçün hüquq sisteminin və hüququn tətbiqi mexanizmlərinin yaradılması və təkmilləşdirilməsi haqqında" Qanun çinlilərin "Syanqan" adlandırdığı Honkonq üçün əlamətdar gün olan iyulun 1-də qüvvəyə minib.\nÇin rəsmiləri başda ABŞ olmaqla Qərbin kəskin etiraz etdiyi həmin qanunun Honkonqun muxtariyyət statusunu və "Bir dövlət, iki sistem" prinsipini pozmadığını açıqlayıb. Bildirilir ki, qanun və müvafiq icra mexanizmlərinin yaradılması milli təhlükəsizliyə ciddi ziyan vuran hərəkətlərin sayını mümkün qədər azaltmağa yönələcək. Bu qanun Honkonqun hüquq sistemini dəyişməyəcək, ərazinin inzibati səlahiyyətlərinə, qanunvericilik hüququna, müstəqil məhkəmə hakimiyyətinə və qəti hökm çıxarmaq hüququna təsir göstərməyəcək. Pekin dövlətin parçalanmasına və milli rejimin pozulmasına yönəlmiş fəaliyyətə qarşı olan bu qanunun, habelə terror aktlarının, iğtişaşların və zorakılıq hallarının qarşısının alınmasından, onlara yol verilməməsi və qanuna uyğun olaraq cəzalandırılmasından ötrü olduğunu ən yüksək səviyyədə bəyan edib. Başqa sözlə, bu qanun "Honkonqun müstəqilliyi" separatçı ideyasının kökündən kəsməyə xidmət edir. Elə qanunun təsdiq olunmasından bir neçə saat sonra Coşua Vonq, Natan Lou və Aqnes Çou kimi "fəallar" Honkoqda etiraz aksiyalarının əsas qüvvəsi olan "Demosisto" partiyasını tərk etdiklərini açıqlayıblar. "Honkonqun müstəqilliyi" uğrunda mübarizə aparan "Studentlocalism" tələbə hərəkatı isə Honkonqdakı fəaliyyətini dayandırdığını bəyan edib.


"Şagirdlərin uzun müddət parta arxasında hərəkətsiz oturması..." -\n27 Noyabr 2021 00:56\nTədris şəraitinin düzgün təşkil edilməməsi şagirdlərin sağlamlığına mənfi təsir göstərir. Uşaq müəssisələri və eləcə də ev şəraitində mebellə düzgün təchizat uşaq və yeniyetmələrin sağlamlıqlarının mühafizəsində mühüm əhəmiyyət kəsb edir.\nBunu Azərbaycan Tibb Universitetinin Uşaq-yeniyetmələrin sağlamlığı və əmək sağlamlığı kafedrasının dosenti, “Sağlam təhsil –Sağlam millət” layihəsi üzrə koordinator Zöhrə İsmayılova bildirib.\nOnun sözlərinə görə, şagirdlərin uzun müddət parta arxasında hərəkətsiz oturması və yaxud düzgün oturmaması kürək və boyun əzələlərinin yorulmasına, başın işçi səthə əyilməsinə səbəb olur, bu isə onlarda qamət pozulmasına, skolioza, görmə problemlərinə və başqa patoloji vəziyyətin yaranmasına gətirir.\nZöhrə İsmayılova əlavə edib ki, “Sağlam təhsil- Sağlam millət” layihəsinin icra olunduğu siniflərdə bu cür problemlərin qarşısının alınması üçün sağlamlaşdırıcı tədbirlər həyata keçirilir. Belə ki, bu siniflərdə bir şagirdə 2-2,5 kv.m sahə nəzərdə tutulur. Yazı və oxu zamanı işçi səthi 16 dərəcə maili vəziyyətə gətirilən ayaqüstə və oturaq partalar şagirdlərin boylarına gorə tənzimlənir. Parta arxasında şagirdin oturdulması onların boyu (ayaqqa¬bı¬nın daban hündürlüyü də daxil olmaqla) nəzərə alınaraq həyata keçirilir.\nDərs başladıqda Sağlam Təhsil Pultu qoşulur və düzgün idarə üçün düymə basılır. İlk 15 dəqiqə tamamında birinci səs siqnalından sonra Vizual Vestibulyar Məşqçi Sistemi üzrə uşaqlar ön və arxa divarda yerləşən vestibulyar aparatın, reaksiyanın və yan görmənin inkişafı, qan dövranının sürətlənməsi, dayaq hərəkət aparatının məşqini təmin edən, yorulmanı və durğunluğu aradan qaldıran sayrışan işıqları bədəni hərəkət etdirməklə nəzərləri və əl hərəkətləri ilə tutur və ya əl çalma ilə təsdiq edirlər. Sonra ayaqüstə və oturaq iş masalarında olan uşaqlar yerlərini dəyişir. Növbəti 15 dəqiqənin tamamında, dərsin 30-cu dəqiqəsi ikinci səs siqnalından sonra uşaqlar göz əzələri və dayaq hərəkət aparatının məşqi üçün nəzərdə tutulan və tavanda yerləşdirilən Universal Simvollar Sxemi üzrə əlləri ilə nişan alaraq gözlərini oxlar istiqamətində hərəkət etdirməklə sağlamlaşdırıcı hərəkətlərii icra edirlər. Ayaqüstə və oturaq iş masalarda olan uşaqlar yenidən yerlərini dəyişirlər. Dərsarası fasilələrdə oğlanlar turnikdə dartınma və qızlar oturub durma hərəkətlərini yerinə yetirirlər.\nSinifdə quraşdırılan əlüzyuyan uşaqların şəxsi gigiyenası üçün nəzərdə tutulub, uşaqlar yeməkdən əvvəl və sonra, sanitar qovşaqdan istifadə etdikdən sonra və digər zəruru hallarda əllərini yuyurlar. Sinifdə maye sabun və kağız dəsmaldan istifadə edilir. Sinif otaqlarında quraşdırılan süni işıqların rəngi günəş işığına yaxındır və işçi səth üzərində süni işıqlanma səviyyəsi bütün partalarda eynidir.\nMebelə olan gigiyenik tələblər müasir antropometrik, fizioloji, erqonomik məlumatlara əsaslanır və uşaqların harmonik fiziki inkişafı, düzgün qamətin formalaşması, iş qabiliyyətinin uzun müddət saxlanılması, dayaq hərəkət aparatının xəstəlikləri və görmə pozğunluqıarının profilaktikasına kömək edir.


Angina- bakterial xəstəlik - Mənim ailəm | Mənim ailəm\nAngina- bakterial xəstəlik\n22/05/2015 | Kategori: Sağlamlıq | Yazar: menimailem\nAngina kəskin tonzillit badamcıqların iltihabına deyilir. Badamcıqlar ağız və burun vasitəsilə or-qanizmə daxil olan mikrobların qarşısını alaraq baryer rolunu oynayır. Bakterial kəskin tonzillit əsasən streptokokklar tərəfindən törədilən, qripdən və kəskin respirator virus infeksiyasından sonra üçüncü yerdə duran geniş yayılmış bir xəstəlikdir. Böyüklər arasın-da bu xəstəliyə 5%, uşaq-lar arasında isə 6%-dən çox rast gəlinir.\nNövləri və səbəbləri:\nQeyd olunduğu kimi xəstəliyin əmələ gəlməsində streptokok bakteriyaları əsas rol oynayır. Bir çox alimlərə görə angina zamanı badamcıqlardan götü-rülmüş yaxmada 80% hallarda bu bakteriyalar tapılır. Ümumi və yerli müqaviməti zəifləmiş orqanizmin yolux-ması xaricdən, yəni hava-damcı yolu və qida ilə, yaxud da daxildən baş verir. Xarici mühit faktorlarından tem-peratur, rütubət, çirkli hava və digər orqanlarda olan xroniki infeksiyalar da şərait yaradan faktorlar hesab olunur. Bu-nunla yanaşı, badamcıqların travması, uşaqların konstitusional tipi və sinir sisteminin vəziyyətini də bu faktorlara aid etmək olar.\nKəskin ümumi zəiflik, boğazda qıcıqlanma, udqunmanın ağ-rılı olması, ağrının qonşu or-qanlara yayılması, tempera- turun qalxması (38-400C), baş ağrıları, iştahanın azalması, limfa vəzlərinin böyüməsi və s. xarakterik simptomlardan-dır. Xüsusilə uşaqlarda çeynə-mənin ağrılı olması, yemək- dən imtina və ağız suyunun çoxalması kimi əlamətlər mü-şahidə oluna bilər.\nKəskin tonzillitlərin növündən asılı olaraq xəstəlik özünü həm yüngül, həm də ağır formada göstərə bilər.\nXəstəlik adətən 6-8 gün davam edir.\nXəstəliyi klinik və laborator müayinələrə, eləcə də yuxarı-da göstərilən əlamətlərin kəs-kin olaraq başlamasına əsa- sən təyin etmək olar. Xəstə-liyin növünü və buna uyğun olaraq da müalicəni təyin et-mək üçün qulaq-burun-boğaz həkimi xəstəyə baxış keçir-məli, lazım gəldikdə müvafiq müayinələri aparmalıdır.\nƏsasən belə xəstələr ev şə-raitində, lakin yaxşı olar ki, təcrid olunmuş şəkildə müali-cə olunmalıdır. Ağır hallarda müalicə xəstəxananın infeksion şöbəsində aparılmalıdır. İlk gündən 7-8 günlük ciddi yataq rejimi gözlə-nilməlidir.\nBuna həm xəstəliyin ağır-laşmalara səbəb olmasının qarşısını almaq, həm də onun xroniki hala keçməsini qarşı-sını almaq üçün əməl olun-malıdır. Dərman preparatla- rından antibiotiklər (7-10 gün) və antihistamin preparatları-nın kurs müalicəsi aparılır, yerli olaraq qarqara, inhal-yasiya, temperatur olarsa hərarətsalıcı və ağrıkəsici dərmanlardan istifadə olunur. Əgər xəstəlik xroniki hala keçərsə və il ərzində bir neçə dəfə təkrarlanaraq xəstəyə əziyyət verərsə, tonzillekto-miya əməliyyatı aparılma-lıdır. Lakin bunun üçün xəstə- liyin bir qədər sakitləşməsini gözləmək lazımdır. Bundan başqa, tonzillitin qarşısı vaxt-ında alınmazsa, bir sıra ağır-laşmalara (peritonzilyar və udlaqətrafı abses və s.), hətta sepsis kimi ciddi problemlərə gətirib çıxara bilər.


Yeni Səth CPU-larının köhnə modellərə qarşı necə yığılması budur - səthDaha ƏTraflı\nƏSas səth Yeni Səth CPU-larının köhnə modellərə qarşı necə yığılması budur\nSurface Pro 8 və 11-ci nəsil Intel Tiger Lake\nSurface Laptop Studio və 11-ci Nəsil Intel H seriyalı CPU-lar\nSurface Go 3 və Surface Pro X\nMicrosoft-un Surface aparat tədbirləri parlaq yeni cihazların vədi sayəsində həmişə səbirsizliklə gözlənilir. Bu il də istisna olmadı, çünki biz Pro 8, Laptop Studio, Pro X, Go 3 və Duo 2-nin gözləntilərinin reallaşıb-reallaşmayacağını gözlədik.\nMicrosoft dizayn seçimləri ilə həmişə diqqət mərkəzində olsa da - bəlkə də port seçiminə qənaət edin - işin aparat təminatının performansını qiymətləndirmək həmişə asan olmur. Intel ilə işləyən Surface Studio 2 və Surface Go 2 kimi AMD ilə işləyən Surface Laptop 3 15 yada düşür. Bu cihazlar köhnə prosessorlarla işə salındı və bu, yeni cihazlarında mütləq ən yaxşı performansı istəyən güclü istifadəçiləri narahat etdi.\nOktyabr ayında satışa çıxarılan Surface PC-lərin tamamilə yeni məhsulu buradadır. 5 Windows 11-in dünya miqyasında yayılması ilə üst-üstə düşür. Pro X performans təkmilləşdirməsini görməsə də, Surface Pro 8 və Surface Go 3-də bəzi yeni CPU-lar var. Yeni Surface Laptop Studio-nun istifadəyə verilməsi ilə, həmçinin bəzi Intel H seriyalı çiplərə nəzər salmaq lazımdır. Gəlin görək bu CPU-lardan nə gözləyə bilərik, eləcə də onların sınaq üçün istifadə etdiyimiz digər məşhur noutbuklarla necə müqayisə oluna biləcəyini görək.\nSurface Pro 8 dörd fərqli prosessorla təchiz oluna bilər, hamısı Intel-in 11-ci Nəsil Tiger Lake seriyasından. PCIe 4, Thunderbolt 4 və Wi-Fi 6 dəstəyi bu CPU-larla birlikdə gəlir. Əvvəlcə istehlakçı tərəfə baxsaq - Pro 8-in biznes üçün kommersiya variantları da var - Core i5-1135G7 və Core i7-1185G7 dördnüvəli çipləri mövcuddur. Bunların hər ikisi maksimum 28 Vt TDP ilə 10nm-dir, cəmi səkkiz iplik üçün hiper yivləməyə qadirdir.\ni5 təxminən 4-ə çatır.Turbo ilə 2GHz, i7 isə təxminən 4-ə çatır.Turbo ilə 8 GHz. Keş yaddaşına gəldikdə, i5-də 8MB, i7-də isə 12MB var. Intel Iris Xe qrafikası hər iki çipə inteqrasiya olunub, i7 versiyası bir az daha yüksək tezlik və daha çox icra vahidi (80 ilə müqayisədə 96) sayəsində bir az daha güclüdür. Əvvəlki Iris Plus və UHD inteqrasiya edilmiş çipləri ilə müqayisədə daha yaxşı qrafik performansı gözləyə bilərsiniz, lakin mən hələ də Pro 8-i oyun kompüteri hesab etməzdim. Ən yaxşı oyun noutbukları kolleksiyamızda daha çox güc tapa bilərsiniz.\nArtıq Surface Pro 7 Plus-da i5-1135G7-ni görmüşük, burada o, həm Geekbench 5, həm də Cinebench R23 müqayisəsində təsirli rəqəmlər əldə edib. İndi biz Core i7-1185G7-ni Surface Pro 8-də sınaqdan keçirdik, biz performansın harada dayandığını görə bilərik.\nPro 8 buraxılışının kommersiya tərəfində Core i3-1115G4 və Core i5-1145G7 yuxarıda qeyd olunan Core i7-1185G7-yə qoşulur. Niyə kommersiya tərəfində fərqli i5? O, uzaqdan idarəetmədə kömək etmək üçün i7-1185G7 kimi Intel vPro imkanlarına malikdir. Bunlar İT departamentlərinə müraciət edir, ona görə də Microsoft-un onları müəssisə alışları üçün təklif etməsi məntiqlidir. i5-1145G7, 1135G7 analoqu ilə müqayisədə bir qədər yüksək Turbo saata malikdir, lakin onun keş, TDP və qrafik tezliyi eyni qalır.\nCore i3 xərcləri azaltmaq üçün və ya çox gücə ehtiyacı olmayan hər kəs üçün oradadır. Bu, Intel UHD inteqrasiya olunmuş qrafikası olan iki nüvəli çipdir, ona görə də onun i5 və i7 bacıları ilə çox yaxından ölçülməsini gözləməyin. Biz i3-1115G4-ü Acer Aspire 5-də sınaqdan keçirmişik, lakin indiyə qədər i5-1145G7-ni sınaqdan keçirməmişik; Nə gözləmək lazım olduğuna dair fikir vermək üçün rəsmi Geekbench siyahılarından orta tək nüvəli və çox nüvəli nömrələri götürdüm. Cinebench-ə gəlincə, i3 və i7 nömrələri siyahıdadır.\nBu nömrələri bir duz taxılıyla götürün. Pro 8 öz cihazıdır və nəhəng verilənlər bazasından götürülmüş ortalamalar, şübhəsiz ki, əyridir.\nSurface Laptop Studio standart laptop korpusunun üstündə displey menteşəsi ilə gözəl 2-in-1 dizaynını gətirərək sıraya qoşulan ən son cihazdır. O, "Studio" təyinatına görə bir az daha çox güc üçün 11-ci Nəsil Intel Core H seriyalı CPU-ları qablaşdırır. Giriş səviyyəli konfiqurasiyalarda Core i5-11300H var, Core i7-11370H isə bir addım olaraq mövcuddur. PCIe 4, Thunderbolt 4 və Wi-Fi 6 dəstəyi bu çiplərlə birlikdə gəlir.\nBu iki Tiger Lake CPU-da dörd nüvə, səkkiz ip, 10nm proses və maksimum 35W TDP var. i5-in əsas saat sürəti 3-ə çatır.Bu 35W TDP-də 1GHz, i7 isə 3-ə çatır.Eyni gücü çəkərkən 3GHz. Turboya gəlincə, i5 4-ə çatır.i7 4-ə çatarkən 4GHz.8 GHz.\nHər iki çip inteqrasiya olunmuş Intel Iris Xe qrafikasına malikdir, baxmayaraq ki, Laptop Studio daha çox güc üçün xüsusi qrafik seçimlərini təmin edir. Surface Pro 8-dəki 11-ci Gen G7 CPU-ları ilə və 10-cu Gen H seriyalı həmkarları ilə müqayisədə burada daha yaxşı performans gözləməlisiniz.\nBiz Surface Laptop Studio'nun Core i7-11370H CPU-nu sınaqdan keçirdik və onun necə işlədiyini dəqiq görmək üçün onu çoxsaylı sınaqlardan keçirdik.\nCore i5-11300H seçiminə gəlincə, onu hələ də öz daxilində sınaqdan keçirmək şansımız olmayıb. Notebookcheck-in orta Geekbench 5 balları 1,313 (bir nüvəli) və 4,403 (çox nüvəli) var. Eynilə, CPU-Monkey Cinebench R23 orta hesabla 1,394 (bir nüvəli) və 5,349 (çox nüvəli) qiymətinə malikdir.\n2-in-1 daha qəribə olur\nMicrosoftun yeni Surface Laptop Studio proqramı 2-in 1-də forma faktorunu maraqlı şəkildə təqdim edir. Çıxarılan klaviatura ilə planşet olmaq əvəzinə, displey artıq çıxarıla bilməz və əksinə irəli çəkilib klaviaturanın üzərinə düz qoyula bilər. O, həmçinin yeni Precision Haptic touchpad, 120Hz 14 düymlük ekran və güclü Intel və NVIDIA çiplərinə malikdir.\nSurface Go 3 əsasən performans yüksəlişi gördü. İndi o, ya Intel Pentium Gold 6500Y, ya da 10-cu nəsil Intel Core i3-10100Y ilə mövcuddur. Bu, böyük bir güc zərbəsi deyil və Surface Go 2-də gördüyümüz eyni "ancaq kifayət qədər" məsələsi bir daha doğru olacaq.\nBu çiplərin heç biri üçün etalon göstəricilər və performans nömrələri çox olmasa da - sınaq üçün Go 3-ə sahib olduqdan sonra öz nömrələrimiz olacaq - biz onları köhnə Go 2 CPU-ları ilə müqayisə edə bilərik.\nSurface Go 3-ün CPU seçimləri kağız üzərində o qədər də təsirli görünmür.\nGo 3-də Pentium Gold 6500Y dörd yivli, 5 Vt TDP (7 Vt-a qədər) və 1 nüvəli iki nüvəli çipdir.1GHz baza tezliyi. Go 2-dəki Gold 4425Y həm də 6 Vt TDP və 1 ilə dörd yivli iki nüvəli çipdir.7GHz baza tezliyi. 6500Y daha böyük ön yaddaşa (2MB ilə müqayisədə 4MB) və inteqrasiya olunmuş qrafika üçün bir qədər yüksək maksimum tezlikə malikdir. Pentium çipi ilə Go 2-dən gəlirsinizsə, performans çox güman ki, çox fərqli olmayacaq.\nGo 3-də 10-cu nəsil i3-10100Y iki nüvəyə, dörd ipə, 5W TDP (7W-a qədər), 4MB keş və 1-ə malikdir.3GHz baza tezliyi. 8-ci nəsil m3-8100Y iki nüvəyə, dörd ipə, 5W TDP (8W-a qədər), 4MB keş və 1-ə malikdir.1GHz baza tezliyi. Yenə də bu çiplər kağız üzərində olduqca yaxındır və biz onların real dünya şəraitində necə çıxış etdiklərini görməliyik.\n2021 Surface Event-də elan edilən Surface Pro X-ə gəlincə, performans aparatına gəldikdə heç nə dəyişmir. İndi daxili LTE olmayan versiya mövcuddur ki, bu da cihazın başlanğıc qiymətini aşağı salır.\nHəm Microsoft SQ1, həm də SQ1 ARM CPU-ları Pro üçün mövcud seçimlər olaraq qalır. Bu çiplərin necə müqayisəsi ilə maraqlanırsınızsa, İcraçı Redaktor Daniel Rubinonun ətraflı Surface Pro X SQ2 icmalında bütün məlumatlar var. Bir sıra digər əla noutbuklar haqqında təfərrüatlar axtarırsınızsa, ən yaxşı Windows noutbukları kolleksiyamızda sizə lazım olan hər şey var.\nÜç dəfə cazibədarlıq\nSurface cihazları ailəsinə mümkün olan ən aşağı qiymətlərdən birinə daxil olmaq istəyirsinizsə, Surface Go 3 planşetini nəzərdən keçirə biləcəyiniz seçimdir. Hələlik bu, Wi-Fi cihazıdır, baxmayaraq ki, LTE seçimləri yoldadır.\nSurface Laptop 2 vs. Səthi Kitab 2: Hansını almalısınız?\nMicrosoft Surface Pro 6 Tez-tez verilən suallar: Yeniliklər, qara örtük, aksesuarlar və s.\nMicrosoft, Pro 3, 4 və Book ilə uyğun gələn yeni Surface dok stansiyasını təqdim etdi\nFoto tur: Microsoftun Ümumdünya Tərəfdaş Konfransında Səthi endirimlər axtarırıq\nSurface Pro 3 böyük bizneslərdən böyük öhdəliklər alır\nWindows 8-i düzəltmək istəyirsiniz.Surface RT-də 1 batareya problemi? Bluetooth-u yandırın!\nUçuşa hazır olun – Microsoft Surface FAA icazəsini alır”,\nMicrosoft, oyunlarda Surface planşetlərini düzgün müəyyən etmək üçün NFL TV diktorlarına "məşq edir\nHansı rəngli Surface Laptop almalısınız?\nSurface Studio 2-ni almaq üçün ən yaxşı yer haradadır?\nPatent, Surface Duo və ya Neo-nun qatlanan displeylə necə görünə biləcəyini göstərir\nProClip ən yüksək avtomobil təcrübəsi üçün unikal Surface Duo avtomobil sahiblərini buraxır\nYeni Surface Pro-nun qəfil yuxuya getməsi ilə bağlı təcrid olunmuş hesabatlar bəzi istifadəçiləri məyus edir,


Zorro uşaq geyimi - elanlar Bakida alqi satqi - Tezbazar.az\nElan kodu: 740365\nZorro uşaq geyimi.\nQiyməti: 25- 30 azn.\nSatışda bir çox uşaq geyimləri var.\nQiymət 3-5 azndən başlayır.\nDublyonka oğlan ucun\n6, 7 yaş oğlana əsl dəri kurtka çox möhkəmdir zakaz tikdirmi sem , ünvan Sumqayıt seheri, qiymet 100 AZN\nSofiya uşaq geyimi. Qiyməti: 30 azn. Satışda bir çox uşaq geyimləri var. Qiymət 5 azndən başlayır. Kirayə mal verilm ir. Çatdırılma yoxdur.\nev alqi satqisi turlar avia biletler titan gel kondisoner ustasi kombi temiri kalonka planşetlər masinlar kredit ilkin odenis 500 azn arenda masin verirem sebet.az turlar.az kondisioner ustasi yataq desti mebeli ikinci el mebel islenmis mebel lazeroloq icare masinlar


Hüseynbala Mirələmovun başı dərddə – “1001 Gecə”si bağlanır? » DataLife Engine – KAİM.AZ\nHome/Uncategorized/Hüseynbala Mirələmovun başı dərddə – “1001 Gecə”si bağlanır? » DataLife Engine\nHüseynbala Mirələmovun başı dərddə – “1001 Gecə”si bağlanır? » DataLife Engine\nMediadan bildiyiniz kimi Şıx Çimərliyində yerləşən “1001 Gecə” İstirahət Mərkəzi H. Mirələmova məxsusdur və bu mərkəz zaman-zaman neqativ olaylarlan baş verdiyi məkan kimi xatırlanıb. Bir neçə il əvvəl isə bu istirahət mərkəzində iki qrup arasında silahlı atışma olmuşdu, kriminal avtoritetlər qətlə yetirilmişdi. Təxminən bir ay öncə isə Ekologiya və Təbii Sərvətlər Nazirliyi aşkar etdi ki, deputatın istirahət mərkəzi bütün kanalizasiya sularını gizli olaraq Xəzər dənizinə axıdır. Halbuki, həmin çirkabın axıdıldığı yer çimərlikdir və hər gün minlərlə insan orada istirahət edir.\nBuna görə də, ətraf mühitin mühafizəsi haqqında qanunvericiliyin tələblərini pozduğu üçün deputatın obyekti 4000 manat məbləğində cərimə edildi. Bununla bərabər çirkab sutəmizləyici qurğuların quraşdırılması üçün obyekt sahibinə icrası məcburi olan “məcburi göstəriş”lər də verildi. “Məcburi göstəriş”lərin tələbləri icra olunmadığı təqdirdə məhkəməyə müraciət olunacağı xəbərdarlığı da edildi. Bundan əvvəlki illərdə də istirahət mərkəzinin dəfələrlə qanunun tələblərini pozduğu haqda məlumatlar yayılıb.Görünür, millət vəkili nazirliyin məcburi göstərişinə əməl etməyib və bu gün artıq “1001 Gecə” İstirahət Mərkəzinin qapadılması üçün ETSN rəsmi qaydada məhkəməyə müraciət edib. Məhkəmənin bu iddia ilə bağlı qərarının nə olacağını zaman göstərəcək. Onu da xatırladaq ki, bir neçə gün əvvəl məhkəmə qərarı ilə “Rabitəbank” Hüseynbala Mirələmovun oğlu, Xarici İşlər Nazirliyinin diplomatı Rauf Mirələmova qarşı 119 min manatlıq iddia qaldırıb. Yasamal Rayon Məhkəməsi 119 min manatlıq tələbin 101 min manatını təmin edib. Məhkəmənin qərarına əsasən, Rauf Mirələmov və qohumlarından 101 min manat tutulub banka ödənilməlidir. Bu borcun ödənilməsi məqsədilə Yasamal rayonu, Şərifzadə küçəsində yerləşən mənzilin və Lənkəranda şəhər mərkəzində yerləşən obyektin (səsyazma studiyası) açıq hərracda satılmasına da qərar verilib.


“Biz birlikdə güclüyük!” mövzusunda respublika onlayn rəsm müsabiqəsinə start verilir - AZƏRTAC – Azərbaycan Dövlət İnformasiya Agentliyi\nBu gündən Təhsil Nazirliyi 1 nömrəli Uşaq-Gənclər İnkişaf Mərkəzi tərəfindən “Biz birlikdə güclüyük!” mövzusunda onlayn respublika rəsm müsabiqəsinə start verilir.\nNazirlikdən AZƏRTAC-a bildirilib ki, müsabiqənin aprelin 5-dən 30-dək Bakı şəhəri və respublikanın digər regionlarında fəaliyyət göstərən uşaq-gənclər inkişaf mərkəzlərinin dərnək üzvləri arasında onlayn qaydada keçirilməsi nəzərdə tutulur.\nRəsm müsabiqəsinin təşkilində əsas məqsəd məktəblilərin ölkə başçısının “Biz birlikdə güclüyük!” şüarına dəstək olmaq, ölkəmizdə yeni koronavirus (COVID-19) infeksiyası ilə bağlı tətbiq edilən karantin rejimində uşaqların ev şəraitində asudə vaxtını səmərəli və faydalı təşkil etmək, evdə olduqları müddətdə öz yaradıcılıqlarını inkişaf etdirmək və istedadlı uşaqları üzə çıxarmaqdan ibarətdir.\nÜç mərhələdən ibarət müsabiqə üç yaş qrupu üzrə (5-7, 8-10 və 11-14 yaş kateqoriyası) təşkil olunur. Hər iştirakçı müsabiqəyə yalnız bir rəsm işi ilə qatıla bilər. Müsabiqəyə təqdim edilən iş A-4 formatında müxtəlif texnikada (flomaster, quaş, sulu boya, pastel, yağlı boya) işlənə bilər. Rəsmin aşağı sağ küncündə müəllifin adı və soyadı, yaşı, əsərin adı, təmsil olunduğu müəssisənin və rayonun (şəhərin) adı yazılmalıdır.\nRəsm işləri müsabiqə iştirakçıları (valideyn və ya qanuni nümayəndə) tərəfindən +994 50 277 35 55 mobil nömrəsində qeydə alınmış “WhatsApp” sosial şəbəkəsi vasitəsilə (şəkil formatında) və [email protected] elektron ünvana aprelin 26-dək göndərilə bilər. Rəsm işlərinin aydın görünüşdə olması nəzərə alınmalıdır.\nMüsabiqədə iştirakçının öz duyğu və düşüncələri ilə işlənmiş, orijinal ideyası, ustalığı ilə seçilən əsərlərə üstünlük veriləcək. Əl işlərinə kənar müdaxilənin (müəllimlərin, valideynlərin) olmaması və yeni çəkilmiş rəsmlərin təqdim edilməsi vacib amillərdəndir.\nSonda qaliblər diplom və hədiyyələrlə mükafatlandırılacaq.\nAZERTAG.AZ :“Biz birlikdə güclüyük!” mövzusunda respublika onlayn rəsm müsabiqəsinə start verilir\nMəktəblilər üçün “Böyük zəfərin başlanğıcı!” mövzusunda onlayn rəsm müsabiqəsinə start verilib


MADE WITH LOVE...... - Caspian Vogue\nFebruary 13, 2018 Caspian Vogue Leave a Comment\nAll accessories – Zel Home\nPhoto – Zaur\nBu gün hər zamankindən fərqli olaraq, yə’ni fashion olmayan bir post olacaq.\nSon zamanlar interyer dizayn, aksesuarlar çox marağımı çəkir və sizin istəyiniz üzərinə, istədim bu haqda post yazım. Əlbətdə ki. bu post yerli brend ilə olmalıydı. Çox axtarış etmədən bu müvzuda lider olan Zel Home ilə birgə colabration etmək qərarına gəldim.\nZel home yerli bazarda elədə çox alternativi olmayan və mənim həqiqətən bəyəndiyim və evimdə sevərək istifadə etdiyim bir brenddir. İllər boyu millətimizin yerləşmiş olan, interyer ilə bağlı bəzi sterotiplərini, yaxşı yöndə dəyişməyi bacaran və bu yolda əlindən gələni əsirgəməyən bir şirkətdir! Zel Home mən deyərdim dəbin, inkişafın nəbzini tutan nadiryerli brendlərdəndir. Mən rahatlıqla və qürürla bu brendi, yerli olmayan digər mass-market (home design) brendləri ilə qarşılaşdırdığımda, çox baxımdan üstün olduğunu deyə bilərəm. Həm keyfiyyət həm də qiymət baxımından.\nGələk əsas məsələyə. Yuxarıda geyd etdiyim mövzu ilə bağlı çatdırmaq istədiyim fikirləri ancaq yazaraq yox, sizin sevdiyiniz kimi istədim həm də fotolarla göstərim. Əlbətdə Zel Home aksesuarlarını öz evimdə necə, harada istifadə etdiyimi göstərməkdir məqsədim. Ancaq onu da deyim ki, bu aksesuarlar hər baxımdan nəyin ki, gözəllik və stil qatır evimə, hətta maddi cəhətdən də çox sərfəlidir. Məsələn aşağıda gördüyünüz kimi, bəzi aksesuarları qışda evdə, yayda isə balkon və baxçanızda da istifadə edə bilərsiz. Gəlin yaxşısı budur demək istədiklərimi fotolarla izah edim.\nP.s Maksimum səmimi, olduğum və olduğu kimi fotoları yansıtmağa çalışdıq. Qırmızı dodaq boyasını çıxmaq şərti ilə, onu sizə rəngli və gözəl görünmək üçün istifadə etdim, başqa heç bir niyyətim yox idi 🙂\nHamınızı öptüm, fotoların dadını çıxardın necə deyərlər ENJOY!\nİnstagram səhifəmdə isə komentlərinizi gözləyirəm xoxo..\nSoyuq havalrda sizi isitəcək yüngül pled.\nVanna otağı aksesuarları.\nƏn sevdiyim köşə 🙂\nMarble (mərmər) seriyası və hamam dəstləri.\nMarble seriyası servis və mətbəx əşyalarında da davam edir…\nBir posta sığdıra bildiklərim, düşünürəm daha başqa aksesuar və dizayn örnəkləri növbəti postlarda olacaq…..\nPrevious Article← AUTUMN İN PARİS……\nArchive / Arxiv Select Month February 2018 (1) November 2017 (4) October 2017 (5) September 2017 (1) July 2017 (1) June 2017 (1) March 2017 (2) February 2017 (3) January 2017 (2) December 2016 (1) November 2016 (3) October 2016 (4) September 2016 (5) August 2016 (6) July 2016 (3) June 2016 (2) May 2016 (4) April 2016 (3) March 2016 (2) February 2016 (3) January 2016 (2) December 2015 (2) November 2015 (5) October 2015 (2) August 2015 (3) July 2015 (4) June 2015 (9) May 2015 (12) April 2015 (18) March 2015 (4) February 2015 (10) January 2015 (1) December 2014 (14) November 2014 (2) October 2014 (7) September 2014 (3) August 2014 (6) July 2014 (8) June 2014 (9) May 2014 (6) April 2014 (3) March 2014 (3) February 2014 (1) January 2014 (2) December 2013 (10) November 2013 (9) October 2013 (12)